RTS :: Srbi sa KiM: Tražimo zaštitu, danas je kap prelila čašu; Vučić: Šta god da se desi, Beograd je uz vas\nPolitika Srbi sa KiM: Tražimo zaštitu, danas je kap prelila čašu; Vučić: Šta god da se desi, Beograd je uz vas\nsreda, 13. okt 2021, 15:45 -> 18:50\n"Da čujete istinu od ljudi u sali, od ljudi koji su jutros bili napadnuti, od ljudi na koje se pucalo i želimo da i mediji čuju to i želimo da čuju mediji odgovor i od vas i od ministra", rekao je Goran Rakić predsedniku Vučiću.\n"Da neko puca na goloruk narod, ja to ne mogu da razumem. Ja ispred vas vidim ministra policije, ja razumem kako policija kreće da razbija demonstrante, ukoliko smatra da su to demonstranti. Oni dođu sa štitovima, vodenim topovima, palicama, ja bih to razumeo. Razumeo bih da su nas premlaćivali pendrecima, kundacima, čizmama, cokulama, ali da neko puca na ovaj narod, ja to ne razumem", kazao je Rakić.\nPoručio da će, ukoliko se sledeći put desi nešto poput jutrošnjih događaja, "imati opšti otpor".\n"Ma šta to značilo i u kakvom god kontekstu vi to shvatili, predsedniče. Branićemo se svim i svačim raspoloživim", rekao je Rakić, nakon čega je usledio aplauz prisutnih u kasarni koji su dobacivali da je ovo "zadnji put".\nPredsednik Vučić je rekao da neće previše da priča o prošlosti i o tome koliko je Srba na KiM bilo 1961. godine, a koliko ih sada ima, kao i da podseća na proglašenje nezavisnosti prištinskih insititucija 2008. i prebacivanje pregovora iz Ujedinjenih nacija u Brisel.\n"Znam ja šta misli običan narod, ali ću vama nešto da kažem, pre nego što dobijete konačan odgovor, vi lideri iz Srpske liste. Nisam ja tražio od vas da budete uz mene ili da budemo zajedno zato što nam se nešto sviđa, jer u ovom našem poslu, kada je u pitanju Kosovo i Metohija, ne postoji nijedna lepa stvar, ni koja je mogla, ni koja će moći da nam se dogodi", kazao je Vučić.\nDodao je da je siguran "da dobro znate da smo se borili i trudili da luču srpske države i srpskog naroda sačuvamo, a da ne ugrozimo celokupan srpski narod i Srbiju".\nVučić je rekao Srbima sa KiM da će Beograd uvek biti uz njih.\n"Ako krene nasilje vi zaštite svoj narod, a mi ćemo biti uz vas", rekao je Vučić.\nSastanku su osim Vučića prisustvovali načelnik Generalštaba Vojske Srbije Milan Mojsilović, ministar odbrane Nebojša Stefanović, ministar unutrašnjih poslova Aleksandar Vulin i direktor Kancelarije za KiM Petar Petković.


vojni sukob - Sputnjik Srbija\n16:05 20 Jun 2021\nSputnjikove kamere u Gazi /video/\nSa obale Gaze gde nasilje između Izraela i Palestine eskalira, mreža RT emituje snimak uživo.\nKirgizija: Prekinuta je pucnjava na granici sa Tadžikistanom\nDošlo je do prekida vatre na kirgisko-tadžikistanskoj granici, prenosi agencija „24.kg“ pozivajući se na opunomoće vlade u regiji Batken u Kirgiziji Omurbeka Suvanalijeva.\nKremlj: Američke sankcije protiv „Severnog toka 2“ ne dopadaju se ni Evropi ni Rusiji\nPortparol Kremlja Dmitrij Peskov izjavio je da se američke sankcije protiv gasovoda „Severni tok 2“ ne dopadaju ni Rusiji ni Evropi, uključujući i Pariz i Berlin, kao i da su u potpunosti u suprotnosti sa međunarodnim pravom.\nRuski general: NATO se sprema za veliki vojni sukob\nVojne vežbe NATO-a u baltičkim zemljama, Poljskoj, kao i u vodama Crnog i Baltičkog mora, ukazuju na činjenicu da se Alijansa priprema za sukob velikih razmera, izjavio je načelnik Generalštaba Oružanih snaga Rusije Valerij Gerasimov, obraćajući se stranim vojnim atašeima.\nLiderka nemačkih levičara: Samo lud čovek bi ratovao sa Rusijom zbog Krima\nBerlin treba da se vrati „tradicijama politike slabljenja tenzija“ i da pokuša da poboljša odnose sa Moskvom, izjavila je za „Rajniše post“ liderka poslaničke grupe Levice u Bundestagu Sara Vagenkneht. Nemačka političarka takođe je izrazila nadu da se neće naći „toliko ludi ljudi koji bi bili spremni za vojni sukob sa Rusijom zbog Krima“.


Zavada Rusije i Amerike oko protivraketnog stita\n13. mart 2001.\nPutin sprema diplomatske i vojne protivmere\nOdgovor Rusije na potvrdu plana Busove administracije da nastavi sa izradom stita Nacionalne protivraketne odbrane bio je brz i ostar. Moskovski sef bezbednosti, Sergej Ivanov, zapanjio je americke senatore i najvise NATO zvanicnike, okupljene na medjunarodnoj konferenciji za bezbednost u Minhenu, u nedelju 4. februara, tvrdolinijskom izjavom koja je govorila `ne` uvecanju NATO-a, `ne` planovima Busove administracije za raketnu odbranu, i upozorila Zapad da ne pritiska previse Rusiju zbog njenih dugova.\nZvuceci kao neki sovjetski zvanicnik tokom hladnog rata, prema izvestaju agencije UPI od 5. februara, Ivanov, koji tecno prica engleski, govorio je na ruskom jeziku i osudio plan Busove administracije da nastavi sa izgradnjom nacionalnog protivraketnog odbrambenog sistema. Ovaj ruski zvanicnik je onda zapanjio americku svitu kad je optuzio NATO za zadavanje Evropi "ekoloske katastrofe slicne Cernobilu" jer je koristila municiju sa osiromasenim uranijumom tokom vazdusnog rata na Kosovu, kaze UPI.\n"Mi mu se protivimo jer on podriva osnovu globalne strateske stabilnosti. Rasporedjivanje nacionalnog protivraketnog odbrambenog sistema po definiciji bi ucinilo beskorisnom Povelju o antibalistickim projektilima. A unistavanje ove povelje - mi smo potpuno sigurni u to - ce rezultirati u anihilaciji citave strukture strateske stabilnosti i stvoriti preduslove za novu trku u naoruzanju, ukljucujuci tu i onu u svemiru" rekao je Ivanov.\nIpak, par nedelja kasnije, drugi Ivanov - Igor, ruski ministar spoljnih poslova, seo je 24. februara u Kairu sa Kolinom Pauelom, drzavnim sekretarom Dzordza Busa, da pregovara, a ne da preti.\nOstre primedbe (Sergeja) Ivanova bile su reakcija na "prvo putovanje Busove administracije u uzburkane vode transatlantskih odnosa", kako je to rekao list Sydney Morning Herald 5. februara, citirajuci list Los Angeles Times kao izvor. Novi ministar odbrane SAD, Donald Ramzfeld, obavestio je evropske saveznike da ce Pentagon nastaviti sa izgradnjom nacionalne raketne odbrane uprkos njihovim primedbama.\nRamzfeld i grupa kongresmena su takodje iskoristili godisnju minhensku konferenciju o bezbednosnoj politici da upozore drzave Evropske unije koje razvijaju sopstvene vojne snage da ne crpe vojni budzet iz NATO-a, koji ih je bezbedno sproveo kroz hladni rat. Uctive ali zajedljive primedbe ilustrovale su jaz koji se otvorio izmedju SAD i evropskih clanova NATO od pada Gvozdene zavese.\nUz razlike oko raketne odbrane i EU teznje da stvori oruzane snage van NATO-a, diskusije u Minhenu su takodje razotkrile rascep po pitanju ucesca SAD u mirovnim misijama na Balkanu i brzine i opsega NATO i EU ekspanzije u Istocnu Evropu. A to je jos jedna bolna tacka izmedju NATO saveznika koju Rusija pokusava da eksploatise.\nIvanov je takodje osudio NATO operacije na Kosovu, govoreci: "NATO akcije su izazvale sistematski rast nasilja i politickog corsokaka, zapretivsi evropskoj i globalnoj sigurnosti".\n"Da budem iskren", dodao je Ivanov, "Kosovska kriza je pokazala nesposobnost NATO-a da efektno resi mirovne zadatke. Pokusaji NATO-a da deluje kao faktor ocuvanja mira doveli su do eskalacije kosovskog konflikta do razmera humanitarne katastrofe i do ekoloske katastrofe slicne Cernobilu".\nIvanov, sef saveta bezbednosti Kremlja, predstavljen je na 37-oj minhenskoj konferenciji o medjunarodnoj bezbednosti kao "covek broj dva u Kremlju, covek koji iscrtava politiku i sprovodi je". Vitkog, mladjahnog i moderno obucenog Ivanova zapadni analiticari u Moskvi vide kao najblizeg saveznika predsednika Putina i njegov alter ego.\nIvanov je takodje glatko odbacio pitanja za americke senatore o suzbijanju slobode stampe i ugrozavanju ljudskih prava u Putinovoj Rusiji, govoreci da Zapad ne moze da trazi od Putina da suzbije korupciju i povrati vladavinu zakona u Rusiji, a onda da ga optuzi da ugrozava demokratiju Rusije.\n"Kada vas cujemo da pitate 'Ko si ti, Putine?' mozemo da postavimo kontrapitanje. 'Kakva Rusija je vama potrebna?' " rekao je Ivanov, prema izvestaju agencije UPI.\n"Rusija, ratnik sa prve linije fronta koji se bori protiv medjunarodnog terorizma u Ceceniji i Centralnoj Aziji, spasava civilizovani svet od teroristicke posasti, isto kao sto je spasila Evropu od invazije Tatara-Mongola u 13. veku," insistirao je on. "A mi za to placamo, patnjom i oskudicom".\nIvanov je takodje upozorio Zapad da ne vrsi preveliki pritisak na Rusiju da otplati svoje finansijske dugove, govoreci da treba da razmotri ne samo prostu matematiku, vec i visu matematiku.\n"Time sto odbija da se odrekne dela necijeg profita danas, sutra se mogu dobiti rezultati za koje se moze ispostaviti da su mnogo skuplji - i to ne samo sa tacke gledista ekonomista. Kao sto znamo, politika se mora platiti", rekao je.\nU jednoj od najostrijih izjava koje su se pojavile iz Kremlja od kraja hladnog rata, Ivanov je izneo samo dva nagovestaja o vecoj saradnji sa NATO i Busovom administracijom.\nRusija bi mozda mogla da razmotri globalni, umesto americkog nacionalnog protivraketnog odbrambenog sistema, ako bi on bio usmeren na razvijanje tehnologija koje bi mogle da obore projektile u njihovoj inicijalnoj startnoj fazi, odmah nakon lansiranja. Problem koji dele i Rusi i Evropljani sto se tice americke tehnologije je da on tezi da obara balisticke projektile u letu. Za Sjedinjene Drzave ovo bi znacilo da unisteni projektil padne u Tihi ili Atlantski Okean. Za Rusiju i Evropu ovo bi moglo znaciti da projektil padne na njihovo tle.\nSamo za slucaj da su zapadni lideri mozda u iskusenju da odbace primedbe Ivanova u Minhenu kao stav jednog coveka o globalnim geopolitickim pitanjima, ruski ministar odbrane, Igor D. Sergejev, ih je pojacao u Moskvi narednog dana (5. februara). Sergejev je rekao da Rusija za svaki slucaj pravi planove da odgovori na protivraketne planove Busove administracije. On je dodao da Rusija ne planira izgradnju novih raketa, sto ne moze sebi da priusti, vec "asimetricne" tehnologije koje bi probile svaki raketni stit, prema listu New York Times od 6. februara.\n"Imali smo tri mocna programa kao asimetricni pandan nacionalnim raketnim odbrambenim sistemima Sjedinjenih Drzava tokom perioda Reganovih Ratova zvezda", rekao je. On je rekao novinskoj agenciji Interfax da je "mnogo novca investirano u ove programe" pre nego sto su oni napusteni na kraju hladnog rata. "Ali mi ih jos uvek imamo", dodao je, "i mozemo ih opet aktivirati".\nMarsal Sergejev, bivsi zapovednik ruskih strateskih raketnih snaga, nazvao je americki protivraketni predlog "sin Ratova zvezda" i predvideo, u primedbama svedskom ministru odbrane koji je bio u poseti, Bjernu fon Sidou, da Busova administracija nece moci da ubedi svoje saveznike da napuste "celokupan sistem sporazuma, koji je doveo do strateske stabilnosti u svetu" i da podrzi americke akcije koje bi uzrokovale da se "ovi sporazumi izbace iz upotrebe".\nIstovremeno, kazu da ruski predsednik Vladimir Putin priprema diplomatsku ofanzivu da se sastane sa liderima dve takozvane nevaljale drzave cije balisticke rakete najvize brinu Vasington, prema listu Times:\n"Iranski predsednik Mohamed Katami se ocekuje u Moskvi sledeceg meseca na razgovorima o trgovinskoj i vojnoj saradnji. Diplomate u Moskvi i Teheranu su rekle za list Times da ce ova dva lidera razgovarati o nacinima kontrole sirenja tehnologije balistickih raketa. Vasington je izrazio dugorocnu zabrinutost zbog ruske pomoci iranskom programu balistickih projektila.\nOnda, krajem aprila, kazu diplomate, lider Severne Koreje, Kim Jong Il, se ocekuje da dodje u Moskvu, sto bi bila njegova najdalja diplomatska poseta do sada. Putin je napravio iznenadnu posetu prestonici Severne Koreje proslog leta i otvorio pregovore da ubedi Kima da odustane od svoje teznje da razvije interkontinentalnu balisticku raketu koja bi mogla da ugrozi Japan i Sjedinjene Drzave.\nIzjave ruskog ministra odbrane i diplomatija predsednika Putina su bili jos jedan napor Rusije da igra na duboki skepticizam koji vec postoji u Evropi povodom odlucnosti SAD da preurede strateski pejsaz. Americki nacionalni protivraketni stit bi prekrsio Povelju o antibalistickim raketama iz 1972., koju Busova administracija zeli da izmeni, a koju Moskva sada naziva "kamen temeljac".\nRusija je izjavila da ce, ako se SAD na kraju povuku iz Povelje iz1972. godine, svi sporazumi o strateskom naoruzanju, oko kojih se pregovaralo vise od 30 poslednjih godina, postati nevazeci, jer se zasnivaju na zajednickom principu zabrane trke u naoruzanju odbrambenim oruzjem.\nSef CIA vidi Rusiju kao novog/starog protivnika\nCim je ruski predsednik Vladimir Putin imenovan za kandidata, pre vise od godinu dana, ovaj pisac vam je rekao da ce on pokusati da vrati Rusiju na mapu svetskih sila (vidi: "Putin vraca Rusiju na mapu svetskih sila" - 5. januar 2000.). I ja sam to misljenje azurirao tacno godinu dana kasnije - u kolumni za januar 2001: "Coopetition: Nova ruska spoljna politika".\nSa predvidljivom sporoscu za jednu birokratsku instituciju, sef CIA Dzordz Tenet sada govori istu stvar. Svedoceci 7. februara ispred Komiteta za obavestajni rad americkog Senata, Tenet je ukazao na to da "je obavestajna zajednica SAD sve vise zabrinuta zbog smera moskovske spoljne politike pod predsednikom Vladimirom V. Putinom", prema clanku u listu New York Times.\nRusija koristi medjunarodnu trgovinu oruzjem i tehnologijom da poboljsa odnose sa Kinom, Indijom i Iranom, dok pokusava da ozivi svoj status velike sile i umanji uticaj Sjedinjenih Drzava, rekao je Tenet senatorima. Rusi se nadaju da ce ucvrscivanje boljih veza sa ovim zemljama erodirati uticaj Amerike, dodao je on.\nUz to, Moskva zeli da ucvrsti svoju moc nad bivsim sovjetskim republikama dok smanjuje uticaj SAD, i zahteva da njeni susedi plate svoje energetske dugove, zabusava kad je u pitanju povlacenje njenih snaga iz Moldavije i koristi taktiku pritiska na Gruziju, kaze sef CIA.\nAli ono sto sef CIA nije rekao je da mozda najvazniji izazov za americku hegemoniju ne dolazi od ruskih vojnih ili spijunskih operacija, vec od Putinovog diplomatskog izazova lose osmisljenoj americkoj spoljnoj politici u Evropi. Arogancija Vasingtona i njegova iluzija da je "jedina svetska supersila" pretvorila je nase nekadasnje evropske saveznike u nepoverljive "saveznike". Sto znaci da je evropskim zemljama dosadilo da im Vasington govori sta da rade i misle, da ne spominjemo koga treba da isplate ili bombarduju u svom zadnjem dvoristu, i pokusavaju da se izmigolje iz cvrstog americkog zagrljaja.\nPutin mudro eksploatise ovo nezadovoljstvo nudeci Evropljanima mrkve umesto vasingtonskog stapa. Nista to ne iznenadjuje. Samo pogledajte kolumnu ovog pisca u casopisu Chronicles iz 1998. godine "Medved u ovcjoj kozi". Sto se tice CIA "obavestenja" o tome, mozda cemo u sledecem Tenetovom izvestaju u Senatskom komitetu cuti nesto o tome? Ili necemo. Ne videti sumu od drveta je takodje jedno od obelezja birokrata.


Ovaj meč je na programu 11. aprila, a španski mediji prenose da će Katalonci nositi specijalan dres. Neretko je poslednjih godina Barsa igrala u nekom od posebnih garnitura, a ova se ističe jer obeležava godišnjicu kluba, ali i ističe snagu Katalonije.\nPoslednja kolekcija, koju neki nazivaju i petom garniturom, biće nošena samo na ovom meču, a biće deo kolekcije „e klasiko” koju aktivno promoviše Karlos Pujol.\nDizajn je povezana sa Senjerom, zastavom Katalonije i Blaugaranom, prenosi španski As.\nBarselona je u prvom „el klasiku” u sezoni poražena sa 3:1, pa bi ovaj duel dva arhineprijatelja mogao diretno da izbaci jedan tim iz trke za titulu šampiona. Barsa poslednjih nedelja ponovo liči na onaj stari tim, pa je Ronald Kuman uspeo da bude uspešan kormilar u šest trijumfa i dva remija.


NAJTRAŽENIJI TRGOVCI, IT STRUČNJACI I MAŠINCI\nNAJTRAŽENIJI TRGOVCI, IT STRUČNJACI I MAŠINCI\nNajteže doći do frizera, mesara, zidara i autolimara\nNa domaćem tržištu poslova su u osam meseci 2019. godine i dalje bili najtraženiji trgovci, IT stručnjaci i mašinci, dok je kao i prethodne godine, najteže bilo doći do frizera, kuvara, zidara i stolara.\nU istom periodu, registrovan je 17-procentni porast broja oglasa na tom sajtu, pošto je po isteku avusta 2019. godine bilo objavljeno 32.402 raspisanih radnih mesta u odnosu na 27.689 aktivnih oglasa u prvih osam meseci 2018. godine, navodi se u saopštenju Infostuda.\nSrednja stručna sprema je, kako pokazuje analiza, i dalje traženija, jer su je poslodavci tražili za više od polovine ukupnog broja raspisanih oglasa za posao, rezultati su analize Poslovi.infostud.\nS druge strane, za svega 11 odsto poslova bio je neophodan završen fakultet ili master, a za 35 odsto poslova visoka škola ili baćelor. Ponovo je, kako je ocenjeno, zabeleženo neslaganje u ponudi i potražnji kroz stručnu spremu kandidata koji su konkurisali na ponuđene poslove, tako da su u potrazi za poslom u većoj meri bili kandidati sa završenom višom školom, fakultetom i masterom, nego kandidati sa srednjom stručnom spremom.


Žito u skladištu garancija za kredit\nBEOGRAD - Još samo ove godine proizvođači pšenice mogli bi da strahuju gde će uskladištiti svoje žito i da li će ih mlinsko-pekarska preduzeća i trgovci ucenjivati da je prodaju po niskoj ceni upravo njima. To se desilo prošloga leta kada su žito-mlinovi Kompletan tekst\nBEOGRAD - Gorivo bi od danas trebalo da bude skuplje u proseku za oko 2,80 dinara po litru. Nova cena običnog i bezolovnog benzina od 95 oktana sada je veća za 2,56 dinara i iznosi 110,70, a dizel D2 je poskupeo 2,81 dinar i košta 97 dinara. Kompletan tekst\n„Jat ervejz“ povećao takse za gorivo\nBEOGraD - Aviokompanija "Jat ervejz" povećala je juče takse za gorivo na čarter letovima od osam do 14 evra po putniku za povratno putovanje. Takse na letovima do odredišta u Grčkoj povećane su za osam evra po putniku, i sada su 44 evra, dok su dalje\n„Fima“ hoće da kupi udeo u manjoj banci\nBEOGRAD - Hrvatska finansijska grupacija „Fima“, koja u Srbiji već poseduje otvoreni, a odnedavno i zatvoreni investicioni fond, objavila je da namerava da uđe i u bankarski sektor, tako što će kupiti akcije u nekoj od manjih banaka dalje


Srbija: Kostunicina izjava izaziva strahovanja u Bosni | Institute for War and Peace Reporting\nSrbija: Kostunicina izjava izaziva strahovanja u Bosni\nJugoslovenski predsednik bi mogao zazaliti zbog pokusaja da se dodvori srpskim nacionalistima.\nPredsednik Jugoslavije i lider Demokratske stranke Srbije, DSS, Vojislav Kostunica, u okviru kampanje za predsednicke izbore zakazane za 29. septembar, posetio je 7. septembra Mali Zvornik koji se nalazi tik uz granicu Srbije i Republike Srpske. Tom prilikom on je izjavio da je RS "deo porodice koji je samo privremeno odvojen od matice Srbije"\nHaris Silajdzic, kandidat za bosnjackog clana Predsednistva BiH ocenio je da Kostucina izjava predstavlja "korak do objave rata", a cule su se tvrdnje da je unsiteno sve "sto je do sada postignuto u procesu normalizacije odnosa izmedju dve zemlje". Ipak, eksperti u Srbiji procenjuju da nema govora o novim srpskim ratrnim pohodima, vec da se ovaj neosporni nacionalista poigrava tom idejom da bi pridobio birace.\nOvakva izjava svejedno je uzdrmala inace slozene odnose izmedju Jugoslavije i Bosne i Hercegovine, koji su posle pada Milosevica poceli da se popravljaju, ali su i dalje sveza secanja na nedavna ratna zbivanja i na dvesta hiljada zrtava, medju kojima je najvise Bosnjaka.\nDejtonskim sprazum 1995, posle trogodisnjeg rata, Bosna je podeljena na dva entiteta; Federaciju BiH i Republiku Srpsku.\nOdmah posle Kostunicine izjave, zvanicni Beograd je pozurio da uveri susede u Bosni da se nista nije promenilo u politici jugoslovenskih vlasti koje i dalje podrzavaju Dejtonski sporazum.\nNa sastanku ministara inostranih poslova SRJ i BiH, Gorana Svilanovica i Zlatka Lagumdzije, u Njujorku 15. septembra, Svilanovic je izrazio zaljenje zbog polemike oko dogadjaja u Malom Zvorniku, naglasavajuci da je tome doprinela predizborna atmosfera u SRJ i BiH.\n"Beograd u potpunosti podrzava Dejtonski sporazum i ne zeli ni na koji nacin da podeli Bosnu ili da na bilo koji drugi nacin narusi odnose izmedju nase dve zemlje", naglasio je Svilanovic\nOn je rekao da se u predizbornoj kampanji, s jedne i druge strane, izgovaraju recenice koje ne bi smele da se izgovore - i cija poruka ne bi smela da ostane u svesti gradjana BiH i SRJ.\nI sam Kostunica je ustuknuo, tvrdeci da je njegova izjava "zlonamerno" protumacena. On, je, navodno, mislio na ujedinjenje RS i Srbije u okviru EU, kojoj teze i SRJ i BiH.\nKostunica je, evidentno, od kako je dosao na vlast znatno morao da koriguje svoje bliske odnose sa RS, i mada je to cesto bila gorka pilula, on ju je kao pragmatican politicar ipak progutao, tvde mnogi eksperti.\nNaime, tokom ratnih godina u BiH, njegova partija postala je vise nego bliska sa vodecom partijom bosanskih Srba - Srpskom demokratskom strankom, SDS, ciji je osnivac i glavni ideolog optuzeni za ratne zlocine pred Haskim tribunalom Radovan Karadzic.\nKostunica je bio zagovornik borbe bosanskih Srba i stvaranja srpske drzave u okviru Bosne i Hercegovine.\nOn je 1996. godine, na prvim posleratnim izborima u BiH podrzao SDS, tvrdeci: "Ako podjemo od cinjenice da je, pored Srbije, RS druga srpska drzava ili poludrzava, onda je ishod tih izbora veoma znacajan u nacionalnom smislu".\nPad rezima Slobodana Milosevica 5. oktobra 2000. godine doveo je do otpoljavanja odnosa Beograda i Sarajeva, a medjunarodna zajednica je poslala jasan signal i Hrvatskoj i Srbiji da nema izgleda za bilo kakvu podelu Bosne.\nDiplomatski odnosi Jugoslavije i Bosne uspostavljeni su 15.decembra 2000. godine, a ambasadori su razmenjeni godinu dana kasnije.\nIako je na samom pocetku predsednickog mandata izazvao diplomatski incident, odlazeci u Trebinje, RS, na prenosenje i sahranu posmrtnih ostataka srpskog pesnika Jovana Ducica iz Amerike, bez prethodnog obavestavanja vlasti u Sarajevu, Kostunica je poceo da shvata politicku realnost i modifikuje kurs.\nU prvoj zvanicnoj poseti Sarajevu januara 2001. godine on je istakao da je Beograd privrzen Dejtonskom sporazumu.\nTridesetog jula 2001. godine Kostunicina DSS potpisala je sporazum o saradnji sa SDS u Beogradu. U tom dokumentu naglaseno je da dve partije " teze punom kulturnom, ekonomskom i duhovnom jedinstvu srpskog naroda", ali i da se to moze ostvariti samo uz puno postovanje ustava BiH, RS, SRJ kao i Dejtonskog sporazuma.\nPromena tog kursa pocela je da se oseca i kroz razvoj bilateralnih odnosa dve zemlje.\nTokom 2001. godine Beograd i Sarajevo potpisali su dva sporazuma - o saradnji dva ministarstva inostranih poslova i o uspostavljanju medjudrzavnog saveta za saradnju dve zemlje. Sledece godine potpisan je sporazum o slobodnoj trgovini izmedju BiH i SRJ.\nTokom 2002. godine, pod pritiskom medjunarodne zajednice, Kostunica i vlasti u Beogradu prekinule su vojne veze izmedju Vojske Jugoslavije (VJ) i Vojske Republike Srpske (VRS).\nZahvaljujuci podrsci novih jugoslovenskih vlasti, vlasti RS 2002. godine prihvatile su ustavne amandmane BiH.\nTime je Banjaluka uz podrsku Beograda izasla u susret zahtevu Ustavnog suda BiH koji je od oba entiteta - Federacije BiH i RS - zatrazio da izmene svoje ustave kako bi se osigurala ravnopravnost tri konstitutivna naroda na citavom podrucju BiH.\nPredsednik Hrvatske, Stjepan Mesic, i SRJ, Vojislav Kostunica, potpisali su u junu 2002. godine sa predstavnicima vlasti u BiH u Sarajevu sporazum kojim se potvrdjuje nepovredivost granica tri zemlje i unapredjenje medjusobnih odnosa.\nSamo par meseci kasnije, pocetkom septembra, u Srbiji je odrzan Biznis forum ekonomske saradnje SRJ i BiH, a jugoslovenskoj javnosti i privredenicima predstavilo se oko stotinu bosanskih kompanija.\nTo, medjutim, ne znaci da su odnosi sasvim normalizovani i da su svi gradjani BiH, ma koje nacionalisti bili, isto tretirani od strane Jugoslavije. Na primer, vlasti u Beogradu iskoristile su mogucnost koju im pruza sam Dejtonski sporazum, pa je tokom 2001. godine potpisan sporazum o specijalnim vezama izmedju SRJ i RS, kao entiteta u okviru BiH. Zahvaljujuci tome gradjanima RS i SRJ omoguceno je da putuju u susednu drzavu samo uz licnu kartu, dok je gradjanima iz Federacije BiH za ulazak u SRJ jos uvek potreban pasos.\nNa razlicit tretman nailaze gradjani BiH i u ostvarivanju prava na obrazovanje. Diplome iz RS priznaju se u Srbiji i Crnoj Gori kao stecene na domacim univerzitetima, dok one koje su izdate u Federaciji BiH podlezu procesu nostrifikacije. Telefonski i telegrafski saobracaj u SRJ sa gradovima u RS odvija se po rezimu koji vazi za unutrasnji, dok za ostale gradove u Bosni i Hercegovini vazi cenovnik koji se primenjuje u medjunarodnom saobracaju.\nVlasti u Beogradu, ipak, smatraju da takav odnos sa RS ipak nece stetiti daljem razvoju odnosa Jugoslavije i BiH, ocenjujuci da nema razloga za pesimizam.\n"Odnosi SRJ i BiH nalaze se na konstantno uzlaznoj liniji, bez spektakularnih uzleta... To je ireverzibilan proces u kome postoji stalni napredak", izjavio je izvor IWPR-a iz ministarstva inostranih poslova SRJ.\nKostunicin protivkandidat na predsednickim izborima u Srbiji je reformista Miroljub Labus, koga podrzavaju DOS i premijer Zoran Djindjic. Labusov program je vise ekonomski i okrenut je saradnji sa medjunarodnim finansijskim insitutucijama, a nema nacionalisticku potku. Kostunici i dalje ostaje znacajan procenat glasackog tela u kojem nacionalno pitanje ostaje prioritet. On racuna na nekoliko desetina hiljada izbeglica koje su stekle pravo glasa u Jugoslaviji, razocarane Miloseviceve glasace, a u eventualnom drugom krugu izbora moguce je da ce i pristalice radikalnog Vojsilava Seselja svoj glas dati Kostunici.\nOtuda mnogi politicari veruju da je ovom izjavom, uprkos opstoj osudi, ipak uspeo da zadobije simpatije nacionalista.\nMilanka Saponja-Hadzic je slobodni novinar iz Srbije.


Postavljeno novo igralište u vrtiću “ Majski cvet “ u Kostolcu – Радио Стил\nPostavljeno novo igralište u vrtiću “ Majski cvet “ u Kostolcu\nMališani vrtića “ Majski cvet “ dobili su novo igralište. Postavljen je dečji mobilijar sa toboganima, klackalicama, ljuljaškama i vrteškama, a sve to zahvaljujući sredstvima koje je obezbedila Gradska opština Kostolac.\nPrema rečima predsednika Gradske opštine Kostolac, Ivana Savića, deca će sada imati mnogo zabavniji, prijatniji i po svim standardima uređeniji prostor.\n“ Gradska opština Kostolac je u 2016. godini opredelila sredstva i sprovela proces javne nabavke za nabavku mobilijara za dečije igralište. Jedini razlog odlaganja postavljanja igrališta bilo je loše vreme, a sada sa lepšim vremenom stvorili su se i uslovi za postavljanje istih“\nPredsednik je najavio da će u skorije vreme postaviti još nekoliko rekvizita u vrtiću kako bi mališanima obezbedili lepši i zabavnoji prostor za igru. Takođe je najavio da će lokalna samouprava ove godine obezbediti sredstva za postavljanje dečijih mobilijara na više različitih lokacija u opštini, a da će u narednim godinama nastojati da postavljaju što više novih igrališta, kao i da oštećena i dotrajala zamene novim.\nDirektorka predškolske ustanove “ Ljubica Vrebalov “ iz Požarevca, Marija Bajić je izrazila veliku zahvalnost lokalnoj samoupravi koja nas svakodnevno uverava da će naša deca odrastati u mnogo boljim uslovima, posebno u vrtiću.\n„Dobra saradnja između rukovodstva Gradske opštine Kostolac i PU „Ljubica Vrebalov“, nastaviće se i u budućnosti, radićemo na tome da se što više popravi stanje unutar vrtića, a posebno prostor dvorišta“ – istakla je Marija Bajić.\nIzvođač radova na postavljanju dečijih mobilijara je firma “ METAL STEEL MORAVA “ iz Kostolca koja je u postupku javne nabavke dala najpovoljniju ponudu 823.095,00. Inače, procenjena vrednost javne nabavke koja je raspisana u 2016. godini za ovu namenu iznosila je milion dinara sa pdv-om.\nS obzirom da je u vrtiću “ Majski cvet „trenutno upisano 250 mališana – 11vaspitnih grupa, a dve grupe koje pohađaju Pripremno predškolski program trenutno su smeštene u školi u Petki, što je pokazatelj da kapacitet vrtića nije dovoljan, predsednik, Ivan Savić je najavio planove izgradnju aneksa ove ustanove.\n„Po nekim preliminarnim računima, vrednost projekta koji će ispunjavati sve standarde sa potpunom opremljenošću, iznosiće 400 hiljada evra. Preostaje nam da obezbedimo još nešto od potrebne dokumentacije kako bi već tokom ove godine konkurisali kod Kancelarije za upravljanje javnim ulaganjima koja finansira između ostalog i održavanje predškolskih i školskih ustanova“ – rekao je Savić.\nU obilasku novopostavljenih dečjih mobilijara bili su predsednik Gradske opštine, Ivan Savić, direktorka PU “ Ljubica Vrebalov “ Marija Bajić, zamenik direktora PU „Ljubica Vrebalov“ , Tanja Lončar, član Veća Gradske opštine Kostolac Dalibor Ilić i direktorka Kulturno – sportskog centra, Jelena Šamanc.


Evropa na ispitu: Kad te Fejsbuk špijunira američkoj NSA žali se „Upravi vodovoda“ - 14.11.2017, Sputnik Srbija\nEvropa na ispitu: Kad te Fejsbuk špijunira američkoj NSA žali se „Upravi vodovoda“\nAustrijski aktivista Maks Šrems može da tuži Fejsbuk“ zbog navodnih povreda privatnosti, ali ne može da podnese tužbu direktno protiv najvećeg američkog... 14.11.2017, Sputnik Srbija\nevropa, vesti, svet, austrija, irska\n© Sputnik / Natalья Seliverstova / Uđi u foto-galerijuDruštvena mreža Fejsbuk\nAustrijski aktivista Maks Šrems može da tuži Fejsbuk“ zbog navodnih povreda privatnosti, ali ne može da podnese tužbu direktno protiv najvećeg američkog giganta među društvenim mrežama, rekao je savetnik Vrhovnog suda EU.\nŠrems je tužio irsku podružnicu „Fejsbuka“ austrijskom sudu zbog navodnih kršenja različitih prava, uključujući i praćenje korisničkih podataka i uključivanje u program PRISM nadzora Američke agencije za nacionalnu bezbednost, piše „Frans 24“.\nOn je takođe podneo tužbe u ime sedam drugih korisnika Fejsbuka iz Austrije, Nemačke i Indije. „Fejsbuk“ je osporio nadležnost austrijskih sudova u predmetu, tvrdeći da su profesionalne aktivnosti na njegovom profilu na Fejsbuku ukazale na to da se više ne radi o privatnom korisniku.\nGeneralni zastupnik Evropskog suda pravde iznoseći pravno mišljenje rekao je da Šrems „može da se osloni na svoj korisnički status kako bi tužio ’Fejsbuk Irska‘ pred austrijskim sudovima“.\n„Međutim, gospodin Šrems se ne može osloniti na svoj korisnički status u pogledu punomoćja koje su mu dali drugi korisnici.“\nAmerikanci izmislili Fejsbuk i međusobno se posvađali\n20 Septembar 2017, 09:53\nStavovi advokata u EU su najčešće, ali ne uvek, podržani konačnim odlukama sudija Evropskog suda pravde.\nVrhovni sud Austrije je to pitanje prosledio Evropskom sudu pravde nakon što je Šremsova tužba prvobitno odbačena, a zatim prihvaćena od strane sudova u toj zemlji.\n„Fejsbuk“ je pozdravio rezultate kolektivne tužbe.\n„Današnje mišljenje je u skladu sa odlukama dva suda da se tužbe gospodina Šremsa ne mogu nastaviti u ime drugih korisnika pred austrijskim sudovima“, rekao je portparol „Fejsbuka“ u saopštenju AFP-u.\nŠrems je takođe tužio irskog regulatora za zaštitu podataka o prenosu ličnih informacija od strane „Fejsbuka“ iz Evrope u Sjedinjene Države u posebnom slučaju koji Evropski sud pravde još razmatra.


M. D. 1. januara 2016. 16:00\nOporavak Srbije je brži nego što se očekivalo, i u pogledu rezultata specifičnih sektora i kad je reč o otvaranju radnih mesta, izjavila je šefica odeljenja za tržišta u razvoju sektora za Evropu Međunarodnog monetarnog fonda Ana Ilina.\n“To je svakako dobra vest”, rekla je Ilina Tanjugu i dodala da će za sledeću godinu procena MMF-a kada je reč o rastu BDP-a težiti ka nivou od 1,75 odsto za Srbiju.\n“Sledeći plan predviđen program sa MMF-om, Srbija će nastaviti s aktivnostima poput promovisanja privatnog sektora, unapređenja poslovne klime, unapređenja fleksibilnosti na tržištu rada i kapitala. Zatim, tu su i reforma i poboljšanje efikasnosti u državnim preduzećima, unapređenje javne administracije i Poreske uprave, ali i sudstva”, navodi ona.\nOna je navela da se ove godine očekuje pad BDP-a od 0,6 odsto u regionu kao celini. Iako mnoge privrede rastu zdravim tempom, privrede Rusije i drugih zemalja članica Zajednice nezavisnih država (CIS) su bile u padu ove godine, rezultirajući ukupnim negativnim rastom regiona kao celine.\nIlina je dodala da su projekcije bolje za 2016. godinu kada se očekuje oporavak i stabilizacija zemalja CIS-a, a takođe i snažniji rast u Jogoistočnoj Evropi, što će dovesti do ubrzanja rasta regiona kao celine na 1,3 odsto.


22.05.2021. / 9:00\nLONDON – Međunarodni monetarni fond traži da se potroši dodatnih 50 milijardi dolara kako bi se obezbJedilo ubrzanje kampanje vakcinsnja protiv korona virusa, ističući da na kraju taj trošak može da generiše povrat globalnoj ekonomiji od 9,0 biliona dolara.\nMMF je apelovao danas da se najmanje 40 odsto svjetske populacije vakciniše do kraja ove godine, a najmanje 60 procenata do juna 2022, prenosi CNBC.\nDo sada je samo oko 9,5 odsto svjetskog stanovništva primilo najmanje jednu dozu vakcine, prema statistici naučnog onlajn časopisa “Naš svijet u podacima” (Our World in Data), stacioniranom na Univerzitetu Oksford.\n„Nijedna zemlja ne može se vratiti u normalu dok sve zemlje ne uspiju da poraze pandemiju“, navodi se u novom izveštaju MMF-a pod nazivom „Prijedlog za okončanje pandemije Covid-19“.\nDa bi se to postiglo, Fond smatra da treba uložiti globalne napore da se izdvoji još 50 milijardi dolara za jačanje globalnog programa vakcinacije. Ova dodatna sredstva koristila bi se za to da se pokrivenost Kovaks vakcinom poveća na 30 odsto svijeta, zatim za nabavku dodatnih testova i za proširenje kapaciteta za proizvodnju vakcina.\nŠto se tiče načina na koji bi se ta sredstva prikupila, MMF kaže da bi najmanje 35 milijardi dolara moglo da se obezbjedi od javnih, privatnih i multilateralnih donatora, a ostatak od vlada, koje potencijalno mogu da budu podržane od multilateralnih agencija.\n„MMF takođe može da igra ulogu u pomaganju zemljama da podmire svoje potrebe za finansiranjem, podržavajući napore samih zemalja da stvore fiskalni prostor i potencijalno dejstvujući kao treća finansijska linija u krajnjoj nuždi”, dodaje se dalje.\nOvaj međunarodni kreditor sa sjedištem u Vašingtonu saopštio je u aprilu da se očekuje da će globalna ekonomija ove godine porasti za 6,0 odsto, a 2022. godine za 4,4 procenta. Međutim, otkako je izbila pandemija, MMF upozorava na nejednake posljedice zdravstvene krize i iz nje proistekle ekonomske krize.\nPrijedlog Fonda lansiran je povodom današnjeg virtuelnog skupa lidera 20 najvećih svetskih ekonomija na kojem će razgovarati o modalitetima saradnje u borbi protiv pandemije.


Velika odluka! SZO zainteresovana za Sputnjik V - 24sedam Velika odluka! SZO zainteresovana za Sputnjik V - 24sedam\nVelika odluka! SZO zainteresovana za Sputnjik V\nGeneralni direktor Svetske zdravstvene organizacije (SZO) Tedros Adanom Gebrejezus potvrdio je na sastanku sa zamenikom ruskog ministra spoljnih poslova Sergejem Veršininom\nTanjug/Zoltan Balogh/MTI via AP\nRusko ministarstvo spoljnih poslova saopštilo je da je Tedros pohvalio “važan ruski doprinos multilateralnoj saradnji pod pokroviteljstvom SZO, uključujući globalne napore u borbi protiv pandemije kovid-19”, prenosi Tas s.\nVakcina “sputnjik V” napravila pometnju u Evropskoj uniji: EMA je još nije odobrila, Nemačka već planira potpisivanje ugovora sa Rusijom\n“Organizacija je zainteresovana za široku upotrebu ruske vakcine Sputnjik V i drugih lekova za prevenciju infekcija korona virusom kako bi se pomoglo zemljama u nevolji, uključujući međunarodne mehanizme“, navodi se u saopštenju ruskog Ministarstva spoljnih poslova objavljenom danas.\nZašto vam se „glupe“ pesme uporno vrte u mozgu i kako da ih se rešite\nJokić analizira polufinala Kupa: Zvezda je dala gol iz ofsajda, Čović je trebalo da dobije crveni karton (VIDEO)\n#Rusija #Sputnjik V #SZO


Gotovo je, Srbija zna rivala u potencijalnom baražu! - Sportske.net\nReprezentacija Srbije zna sa kim bi mogla da ukrsti koplja u slučaju da se ne plasira na EURO kroz kvalifikacije.\nBriljirao Joveljić, Estonija osetila bes "orlića"!Mitrova lekcija, kako se u fudbalu dobija ''po du*etu''...Počinje li Kokeza da sumnja u Tumbu? Evo šta sad očekuje od njega!Tadić besan nakon pobede nad Luksemburgom, hoće osvetu!Tumba svestan stanja, upozorava na greške!\nSrpski nacionalni tim ima šansu da se plasira na Evropsko prvenstvo 2020. godine, a prva jeste kroz kvalifikacije koje još nisu gotove za naš tim.\nPotrebno je da reprezentacija Portugala kiksne u Luksemburgu, a da Srbija savlada Ukrajinu, što je malo verovatan scenario.\nNije to kraj šansama za izabranike Ljubiše Tumbakovića.\nSrbija može do Evropskog prvenstva kroz baraž Lige nacija, a večeras je poznato i ko bi mogao da nam bude protivnik u polufinalu. To je reprezentacija Norveške koja je izgubila sve šanse za plasman kroz kvalifikacije nakon večerašnje pobede Švedske.\nU drugom polufinalu igraće Škoti protiv Bugara ukoliko Srbija ne uspe da se plasira na EURO kroz kvalifikacije.


’’Slobodan pad’’ u ’’Akvarijusu’’ - Medija centar\nIzložba Harisa Ličine treća je u ciklusu „Drugi put u Akvarijusu“, u okviru kojega u galeriji PКC-a izlažu nekadašnji studenti Fakulteta umetnosti u Кosovskoj Mitrovici koji su svoje prve samostalne izložbe imali upravo u „Akvarijusu“. Pre Ličine svoje nove likovne radove mitrovačkoj publici predstavili su Aleksandar Glibetić („Presek stanja“) i Vuk Đurić („Autoprotest“), a do kraja godine planirane su i izložbe Tijane Rodić (Niš) i Stefana Stevanovića (Кragujevac).\nHaris Ličina rođen je 18. novembra 1996. godine u Novom Pazaru. Osnovne i master studije završio na Fakultetu umetnosti u Кosovskoj Mitrovici, a trenutno je na doktorskim studijama na Fakultetu primenjenih umetnosti u Beogradu, departman za primenjenu umetnost i dizajn.\nViše o izložbi Harisa Ličine i radu PKC „Akvarijus“ možete pročitati OVDE.


Druga ''Enduromanija'' okupiće oko 150 ljubitelja ekstremnih moto-sportova\tIstaknuto\nČetvrtak, 26 Juli 2018 13:00\nPod pokroviteljstvom Grada Istočno Sarajevo u subotu i nedjelju, 28. i 29. jula 2018. godine, na Ravnoj Romaniji će se održati, druga po redu, ''Enduromanija 2018'', na kojoj organizatori očekuju preko 150 učesnika iz zemlje i regiona.\nPrema riječima Enduro kluba ''Romanija'' iz Sokoca Braneta Đurđića, takmičari će voziti po dva kruga na stazi sa vještačkim preprekama za startne brojeve druge trke šumskim stazama sa prirodnim preprekama.\nTokom drugog dana trke, učesnici će imati zadatak da pređu stazu dugu 60 kilometara sa prirodnim preprekama po raznim predjelima planine Romanije.\nOrganizator najavljuje da će se ovogodišnja ''Enduromanija'' odvijati kroz takmičenje u tri kategorije, veterani, eksperti i "lajt" trke. Ova trka je uvrštena u kalendar Sportskog auto-moto saveza Republike Srpske i boduje se za prvenstvo BiH.\nTehnički organizator trke je Enduro klub ''Romanija'' iz Sokoca, koji je osnovan prije četiri godine od strane zaljubljenika u moto-sport, ekstremne sportove i prirodne ljepote.\nPosljednja izmjena Četvrtak, 26 Juli 2018 09:59\nViše iz kategorije: « FIFA objavila kandidate za najboljeg igrača svijeta Vaterpolisti Srbije protiv Hrvatske za finale Evropskog prvenstva »


Doboj: Kampanja "Oružje ne štiti, oružje ubija" - Glas Srpske\nDoboj: Kampanja "Oružje ne štiti, oružje ubija"\nSrna 16.05.2022 12:52\nDOBOJ- Pomoćnik komandira Policijske stanice Doboj jedan Aleksandar Vuković danas je učenicima dobojske Gimnazije "Jovan Dučić" održao predavanje o opasnostima koje mogu nastati nestručnom upotrebom vatrenog oružja ili minsko-eksplozivnih sredstava u okviru kampanje "Oružje ne štiti, oružje ubija", koji realizuju MUP Republike Srpske i UNDP.\nVuković je ukazao da je na području Policijske uprave Doboj, u Derventi prošle godine evidentiran jedan slučaj u kojem je desetogodišnji dječak smrtno stradao, igrajući se minsko-eksplozivnim sredstvima.\nPrema njegovim riječima, tokom predavanja se akcenat stavlja na opasnosti od ilegalnog posjedovanja naoružanja, njegove upotrebe na javnim mjestima, te o postupanju kada se takvo naoružanje i pronađe.\nVuković kaže da mladi najlakše dolaze do vatrenog oružja tokom svečanosti kao što su svadbe ili krštenja, pri čemu lako može doći do tragičnog ishoda.\nOn je apelovao na građane da svako saznanje o posjedovanju ili upotrebi ilegalnog naoružanja prijave nadležnoj policijskoj stanici i da ga ne diraju.\nDirektor Gimnazije Svjetlana Telebak pohvalila je inicijativu za organizovanje takvog predavanja i navela da u proteklih 12 godina nije bilo incidenata povređivanja oružjem učenika u školi ili u krugu njihove porodice.\nUčenici trećih razreda kažu da su bili u prilici da se upoznaju sa oružjem, između ostalog i na Danima otvorenih vrata, te drugim manifestacijama koje organizuje MUP Republike Srpske.\nVeljko Marković kaže da oružje danas ne predstavlja nešto traumatično za mlade ljude zbog pretjerane zastupljenosti u medijima.\nBenjamin Kovačević kaže da vatreno oružje kod njega ne izaziva strah jer generalno kod dječaka izaziva radoznalost.\nSumea Memagić rekla je da je priča oko oružja ne zanima danas, kao u prethodnom periodu dok se igrala sa dječacima.\nPrirodne ljepote Foče ne ostavljaju ravnodušnim: Avantura zove na svakom koraku\n29. 06. 2022 06:59\nUgljevik: Održan Vidovdanski sajam narodnih rukotvorina FOTO\n28. 06. 2022 18:13\nMladi harmonikaš Đorđe Perić - ponos cijele Srpske\n28. 06. 2022 18:08\nBrod: Otvorena 43. akvarelistička kolonija "Sava"\n28. 06. 2022 10:02\nMonografija o glumcu Uglješi Kojadinoviću promovisana u Srpcu: Filmski scenario u starom koferu čekao 40 godina\n28. 06. 2022 07:12\nU srijedu počinje sa radom stacionarni radar u Kneževu\n27. 06. 2022 14:33\nZahvaljujući Erazmus programu uz znanje stekli i prijatelje za cijeli život\n27. 06. 2022 07:00\nSrpčanka Anđela Šarić uspješno završila školu: Granice pomjeraju ljubav i podrška\n25. 06. 2022 07:38\nPojačana kontrola saobraćaja na području PU Trebinje\n24. 06. 2022 10:02\nKod Novog Grada ovca ojagnjila petoro jagnjadi\n23. 06. 2022 14:01\nUprkos protivljenju: U Neum uplovio veliki kruzer, prošao ispod Pelješkog mosta\n23. 06. 2022 09:21\nRogatičanka Magdalena Ilić uz petice nanizala i rekorde u atletici\n23. 06. 2022 07:19\nŠtrajk bilećkih vatrogasaca moguć i u jeku sezone\n22. 06. 2022 07:17\nPripreme za komemorativni skup u Potočarima teku prema planu\n21. 06. 2022 15:01\nStudentkinja bezbjednosti rešeta mreže\n21. 06. 2022 07:03\nGljiva u Rogatici ide k'o alva\n21. 06. 2022 06:26


Radne grupe za EU broje i do 100 članova – UkljucisEU\nSrijeda, 17 Maj 2017 / Published in Vijesti\nSavjet ministara BiH nedavno je donio odluku o formiranju 33 radne grupe za evropske integracije, a ono što je zanimljivo jeste da će jedna od tih grupa imati čak 98 članova, tako da bi se vrlo lako moglo ispostaviti da je praktično nemoguće da mehanizam koordinacije profunkcioniše. Na koji način će funkcionisati radna grupa za pravo poslovnog nastanjivanja i slobodu pružanja usluga, koja broji gotovo sto članova, juče nam niko nije mogao reći.\nU Direkciji za evropske integracije, koja je od Savjeta ministara BiH dobila zadatak da radnim grupama pruža stručnu, tehničku i informatičku podršku, kažu o tome, kako će, kada i gdje raditi ta radna grupa, odlučuje njen predsjedavajući, koji dolazi iz institucije koja u tom trenutku predsjedava tom radnom grupom. Inače, ova radna grupa sa 98 članova je najveća i u njoj se nalaze, između ostalog, predstavnici nekoliko ministarstava sa državnog, entitetskog i kantonalnog nivoa te predstavnici većine agencija i instituta u BiH.\nKako je planirano, prvobitni odgovori na upitnik trebalo bi da se usaglase i na nivou radnih grupa, što znači da će konačno u sistem ući samo oni odgovori o kojima radna grupa postigne saglasnost, a to znači da će grupu nekih pitanja usaglašavati čak 100 ljudi. U slučaju da na tom nivou (radnoj grupi) nema saglasnosti, to pitanje se dalje delegira prema Komisiji za evropske integracije, koja broji 15 članova. Posebno je zanimljivo odlučivanje unutar radnih grupa.\n“Na ovaj zahtjev radne grupe moraju odgovoriti u roku od deset dana od dana prijema, a u slučaju hitnosti i u kraćem roku”, navodi se u odluci o formiranju radnih grupa koju je nedavno donio Savjet ministara BiH. Na hipotetičko pitanje kako će, recimo, radna grupa za pravo poslovnog nastanjivanja i slobodu pružanja usluga (98 članova), s obzirom na brojnost i nemogućnost hitnog sastajanja, dati mišljenje, stav ili prijedlog nekoj drugoj radnoj grupi, juče, takođe, nigdje nismo uspjeli dobiti odgovor.\nVijest preuzeta sa: https://www.akta.ba/\nDoris Pak: EU očekuje saradnju među zemljama Balkana


Rambo stigao u Mortal Kombat - Muški magazin - trendovi, fitness, lifestyle, saveti, devojke...\nMortal Kombat u poslednjih nekoliko godina postaje vrlo popularan, ne samo zbog odlične igrivosti, grafike i krvavih efekata, već i zbog toga što u svoju iogru ubacuje likove iz drugih univerzuma. Tako smo imali prilike da vidimo Predatora i Džejsona, a u najnovijem MK11 sada stigli su nam Džoker, Terminator, Spawn i Robokap.\nMeđutim, kreatori ove igre nisu se ovde zaustavili, pa su predstavili još jednog novog lika, Ramba.Džon Rambo je legendarni akcioni junak kojeg je tumačio Silvester Stalone i jasno je zašto su svi uzbuđeni što će se on pojavit koo igrivi lik u igri.\nOno što je još uzbuldjivije jeste da će njemu glas davati Stalone lično, što je izuzetno. Rambo dolazi sa posebnim sposobnostima i moćima koje nisu nadljudske, ali su vrlo destruktivne i dolaze u vidu mitraljeza, bombi i njegovog čuvenog noža.\nPogledajte kako će Rambo izgledati u ovoj igri:


"Trojka" u Nikoziji\nMinistarstvo finansija Kipra počinje razgovore sa međunarodinm kreditorima o uslovima za dugoročnu pomoć, koja treba da omogući oporavak finansijskog sektora.\nNa Kipar dolazi delegacija koju čine predstavnici Evropske komisije, Evropske centralne banke i Međunarodnog monetarnog fonda.\nU delegaciji će biti više od 30 zvaničnika.\nNajavljeno je da će razgovori u Nikoziji trajati tri dana, tokom kojih će se delegacija međunarodnih kreditora sastati sa predstavnicima kiparskih vlasti, čelnim ljudima iz bankarskog sektora, sindikata i predstavnika političkih partija\n"Cilj misije je da prikupi informacije kako bi se utvrdila prava situacija u finansijskom sektoru, koji je u središtu pažnje, ali i u celokupnoj privredi Kipra", navodi se u saopštenju Ministarstva finansija Kipra.\nKipar je prošle sedmice zvanično zatražio finansijsku pomoć članica evrozone, čime je postao peta evropska država koja se obratila za pomoć.\nNajugroženiji je bankarski sektor, koji je pretrpeo gubitke što je posledica krize u susednoj Grčkoj.\nVlasti u Nikoziji za sada nisu želele da se izjasne koliko će novca tražiti od evropskih partnera, navodeći da će o tome biti doneta odluka posle razgovora sa međunarodnim kreditorima. Procenjuje se da je Kipru u ovom trenutku potrebno najmanje 2,3 milijarde evra.


18/07/2018 | 20:41\nGradonačelnik Beograda Zoran Radojičić izjavio je da će dve linije metroa i četiri linije BG voza rešiti transportne probleme u gradu i precizirao da je plan da izgradnja počne 2020. godine, a prva linija metroa će saobraćati od Makiškog polja do Mirijeva.\nGostujući na Tv Prva, Radojičić je naveo da će prva linija ići od Makiškog polja, preko Žarkova, Belih voda, Požeške, pijace na Banovom brdu, Ade Ciganlije, Mosta na Adi, Sajma, Mostarske petlje, Beograda na vodi, Ekonomskog fakulteta, Trga republike, Francuske ulice, Pančevačkog mosta i Železničke stanice na Karaburmi.\nTo je prvi deo linije od 17 kilometara, a drugi deo iznosi pet i po kilometara, objasnio je Radojičić i dodao da prva linija metroa prolazi pored Beograda na vodi i da je cilj da taj deo grada bude još jedan centar koji će biti interesantan našim građanima i turistima.\nMoj princip je da za svaku liniju postoje argumenti za i protiv, naveo je gradonačelnik i dodao da je važno da se sa tim procesom počne. Da su oni koji ovo kritikuju prethodno uradili svoju liniju, sada bismo imali 50 odsto manje problema, naglasio je Radojičić.\nKada je reč o projektu izgradnje 54 fontane u Beogradu, gradonačelnik je rekao da su to značajna mesta okupljanja ljudi koja ulepšavaju određene delove grada.


Kineski gigant mobilne telefonije počinje da pravi automobile /video/ - 28.12.2021, Sputnik Srbija\nKineski gigant mobilne telefonije počinje da pravi automobile /video/\nKineski gigant mobilne telefonije „Huavej“ predstavio je svoj prvi automobil, hibridni SUV model „aito M5“. Automobil, koji će imati električni motor, ali i... 28.12.2021, Sputnik Srbija\nJu Čengdong, direktor „Huaveja“ za odnose sa potrošačima i pametne automobile, kazao je da je njihov automobil uporediv sa drugim sličnim vozilima kada su u pitanju performanse, ali i udobnost, poput sistema veštačke inteligencije.Opremljen je „pametnom“ kabinom koja ima „Huavej“ operativnim sistemom „Harmoni“. Zahvaljujući tome, može da se poveže sa elektronskim uređajima ovog proizvođača.Iz „Huaveja“ navode da je njihov model napredniji u odnosu na konkurenciju kada je u pitanju tehnologija, kao što je inteligenta asistencija vozaču, digitalni ekran koji može da se deli, 3d prepoznavanje lica, inteligentno ozvučenje, prepoznavanje umora vozača...„Aito M5“ omogućava vlasniku da napravi nekoliko zapamćenih načina upotrebe, odnosno personalizacija, ako ga koristi više vozača.Ovaj automobil ima asinhroni motor naizmenične struje, sinhroni motor sa stalnim magnetom, ali i četvorocilindrični benzinski motor. Ukupna snaga sistema kreće se od 422 do 489 konjskih snaga.Ju Čengdong tvrdi da je ponašanje na putu uporedivo sa sportskim automobilima, poput „Meklarena“, dok je deklarisano ubrzanje od nula do 100 kilometara na sat samo 4,4 sekunde.Baterije „aita M5“ mogu da uskladište 40 kilovat-sati struje, a ukupna autonomija vozila je čak 1.242 kilometra.Iz „Huaveja“ su se pohvalili da je automobil opremljen ekranom od 15,9 inča visoke rezolucije, grejanim kožnim napa sedištima, audio sistemom od 1.200 vati, uz koji ide biblioteka koja sadrži na desetine miliona pesama...\nsvet, ekonomija, kina, automobili, huavej, svet – ekonomija, nauka i tehnologija\n© Foto : Youtube/AutoWorld/Printscreen\nKineski gigant mobilne telefonije „Huavej“ predstavio je svoj prvi automobil, hibridni SUV model „aito M5“. Automobil, koji će imati električni motor, ali i benzinski motor koji služi za povećanje autonomije, i koštaće u Kini između 34.000 i 44.000 evra.\nJu Čengdong, direktor „Huaveja“ za odnose sa potrošačima i pametne automobile, kazao je da je njihov automobil uporediv sa drugim sličnim vozilima kada su u pitanju performanse, ali i udobnost, poput sistema veštačke inteligencije.\nOpremljen je „pametnom“ kabinom koja ima „Huavej“ operativnim sistemom „Harmoni“. Zahvaljujući tome, može da se poveže sa elektronskim uređajima ovog proizvođača.\nIz „Huaveja“ navode da je njihov model napredniji u odnosu na konkurenciju kada je u pitanju tehnologija, kao što je inteligenta asistencija vozaču, digitalni ekran koji može da se deli, 3d prepoznavanje lica, inteligentno ozvučenje, prepoznavanje umora vozača...\n„Aito M5“ omogućava vlasniku da napravi nekoliko zapamćenih načina upotrebe, odnosno personalizacija, ako ga koristi više vozača.\n„Dizajnirali smo naš SUV tako da zadovoljava standarde vozila od milion dolara kada je luksuz u pitanju, a kada su u pitanju vozne karakteristike, uporediv je sa vozilima koja koštaju od pola miliona do milion juana (70.000 do 140.000 evra). Unutrašnji prostor kabine uporediv je sa velikim SUV-ovima“, kaže Ju Čengdong.\nOvaj automobil ima asinhroni motor naizmenične struje, sinhroni motor sa stalnim magnetom, ali i četvorocilindrični benzinski motor. Ukupna snaga sistema kreće se od 422 do 489 konjskih snaga.\nJu Čengdong tvrdi da je ponašanje na putu uporedivo sa sportskim automobilima, poput „Meklarena“, dok je deklarisano ubrzanje od nula do 100 kilometara na sat samo 4,4 sekunde.\nBaterije „aita M5“ mogu da uskladište 40 kilovat-sati struje, a ukupna autonomija vozila je čak 1.242 kilometra.\nIz „Huaveja“ su se pohvalili da je automobil opremljen ekranom od 15,9 inča visoke rezolucije, grejanim kožnim napa sedištima, audio sistemom od 1.200 vati, uz koji ide biblioteka koja sadrži na desetine miliona pesama...\nVeliki planovi kineskog giganta u proizvodnji električnih automobila\n27 Novembar 2021, 12:13\nElektrični automobil za 3.100 dolara: Dolazi iz Kine, sa jednim punjenjem pređe 305 kilometara /video/\n12 Novembar 2021, 22:15


Kako da se istegnete pre trčanja - Muški magazin - trendovi, fitness, lifestyle, saveti, devojke...\nPre nego što počnete da se bavite bilo kojim treningom, potrebno je da se razdrmate i zagrejete kako biste pripremili vaše mišiće za napor koji sledi. Ako nezagrejani krenete sa treningom, postoji velika verovatnoća da ćete se povrediti. Takođe, vaše telo neće biti dovoljno pokretno, što znači da nećete moći da izvučete maksimum iz vežbi koje radite.\nMnogi trčanje koriste kao vežbu zagrevanja, ali ne shvataju da je trčanje takođe vrlo zahtevna vežba koja i te kako utiče na telo, a naročito na zglobove. Zbog toga svi fitnes stručnjaci savetuju da pre odlaska na trčanje uradite vežbe zagrevanja koje će vas pripremiti.\nVežbe istezanja naročito su dobre, jer opuštaju vaše mišiće i zglobove i omogućavaju vam da budete spremniji i da izdržite napore koje trčanje donosi.\nMi vam prikazujemo video klip na kojem će vam fitnes instruktor i doktor, Pejdž Džons, pokazati koje vežbe treba da radite i kako:\nFoto: Pelvic Pain Foundation


RTCG - Radio Televizija Crne Gore - Nacionalni javni servis :: Turizam i ekologija :: Ekološki će sanirati prostor Brodogradilišta Bijela / print=true\nDO 2020. 21. 12. 2018. 13:15 >> 13:16 0\nEkološki će sanirati prostor Brodogradilišta Bijela\nPrvi brod natovaren otpadom - gritom, iz nekadašnjeg Brodogradilišta Bijela, ka Španiji će krenuti krajem januara 2019, najavila je za Radio Crne Gore pomoćnica ministra održivog razvoja i turizma Ivana Vojinović. Vojinović ističe i da će renomirana francuska kompanija Valgo, do marta 2020. u potpunosti revitalizovati i ekološki sanirati taj prostor, površine skoro 18 hektara.\nProjekat remedijacije Brodogradilišta Bijela počeo je ljetos.\nNakon tendera raspisanog po strogim pravilima Svjetske banke, taj posao povjeren je, u svijetu uglednoj, francuskoj kompaniji Valgo, kaže za naš program pomoćnica ministra održivog razvoja i turizma Ivana Vojinović.\n"Projekat vezan za remedijaciju Brodogradilišta Bijela je već počeo, na zadovoljstvo građana Crne Gore, i to zvanično u junu, gotovo šest mjeseci teče realizacija projekta i njegov završetak je predviđen za mart 2020. Izabran je izvođač radova na čišćenju lokacije brodogradilišta," kazala je Vojinović.\nPrvi brod natovaren gritom, kreće početkom 2019. godine ka Španiji, koja ima deponiju za skladištenje tog otpada, ističe Vojinović.\n"Važno je istaći da je riječ o izvozu oko 55 hiljada tona otpadnog grita, koji je skladišten na lokaciji Brodogradilišta Bijela. On je bio spakovan u tzv. džambo vreće koje su nažalost usljed vremenskih uslova znatno oštećene. Njegovo prepakivanje i izvoz u Španiju je zapravo urgentna aktivnost koju treba sprovesti. Prvi brod treba da isplovi krajem januara 2019," istakla je Vojinović.\nFrancuska kompanija neće samo izvesti otpad, već će u potpunosti revitalizovati taj prostor površine oko 18˙hektara, naglašava Vojinović.\n"Projekat je važan jer podrazumjeva i čišćenje kontaminiranog zemljišta Brodogradilišta. Sav taj grit je, decenijama, taložen na toj lokaciji i uticao na zagađenje, pa je predviđeno da Vlago izvrši cjelokupno dubinsko čišćenje zemljišta, kako bi lokacija bila sanirana po evropskim standardima. To je jako važno i za mogućnost valorizacije te lokacije od konzorcijuma koji planira da uvede jednu potpuno novu aktivnost na teritoriji Crne Gore- remont jahti," istakla je ona.\nRok za završetak cjelokupnog projekta vrijednog 22 miliona eura prema ugovoru koji su potpisali Vlada i kompanija Valgo je u martu 2020-te godine.\nNekadašnje Brodogradilište bijela od 2020-te biće renomirani centar za remont jahti i megajahti očekuju kompanije Porto Montenegro i Damen, koje su za taj prostor dobile koncesiju na 30 godina, a planiraju da u objekte i opremu ulože oko 20 miliona eura.\nTako će jahte ostajati u Crnoj Gori tokom čitave godine, a veoma važno je da će biti otvoreno i 300 novih radnih mjesta kaže PR Porto Montenegro Danilo Kalezić.\n"Planovi su nam vrlo ambiciozni. Zadovoljni smo što smo konačno uspjeli da zaokružimo priču sa holandskom kompanijom Damen, potpisivanje Ugovora o koncesiji", rekao je Kalezić.\nOn je istakao da je to jedna od najpoznatijih svjetskih kompanija, i u Holandiji zapošljava više hiljda ljudi.\n"Izuzetno smo zadovoljni sa partnerom. Naša očekivanja su izuzetno pozitivna", istakao je Kalezić.\nKompletnu "Emisiju za pomorce" možete pratiti večeras od 20h na Radiju Crne Gore.\nMilorad Filipović, Radio Crne Gore\nČistiju sredinu finansiraće zagađivači\nBukove šume Biogradske gore biće na UNESCO listi\nDubina Biogradskog jezera od 12 do šest metara\n16. 11. 2019. 1\n23:15 Greta Tunberg osniva fondaciju


Svaka promena sezone grejanje/hlađenje iziskuje i održavanje ovih uređaja u kolima\nKlima uređaji u automobilima, bar za sada ne štite od korona virusa, ali to ne znači da ih ne treba, baš zbog očuvanja zdravlja redovno čistiti.\n- Nažalost još nisu smislili filter za korona virus kao što su izmislili filter za polen - kroz osmeh kaže Dragoslav Simić vlasnik auto - servisa specijalizovanog za održavanje klima uređaja u vozilima.\nOn kaže da je svaka promena sezone leto - zima, kada sa grejanja prelazimo na hlađenjenje automobila ili obrnuto, pravo vreme da se klima servisira.\n- Klimu treba čistiti i kada se na primer krećete kroz neku sredinu u kojoj su povećani nivoi prašine ili nekih drugih čestica, zagađenja. Pravilnim održavanjem, čišćenjem sprečava se razvoj bakterija, gljivica koje mogu da izazovu ozbiljne zdravstvene probleme kod ljudi - objašnjava naš sagovornik.\nUkoliko se pokaže da klima na primer slabije hladi (radi) zbog nedostatka gasa u sistemu za hlađenje, neophodno je ceo sistem prekontrolisati da bi se uočila eventualna oštećenja i nakon popravke sistem je neophodno dopuniti.\nČišćenje klime košta od 1.500 dinara pa naviše, u zavisnosi od vrste vozila, klime i potrebnih radova.\nU specijalizovanim radnjama, ali i na Internetu mogu se naći raznorazni sprejovi koji služe za čišćenje klima uređaja u kolima i koji su znatno jeftiniji.\n- Uvek bih preporučio odlazak u neki od specijalizovanih servisa ali i korišćenje tih esprejova je bolje nego uopšte ne održavati klimu - kaže majstor Simić.\nNe treba čekati samo promenu godišnjeg doba već uvek kada primetite ili mosetite da ih otvora u automobilu dolazi neki neprijatan miris posetite majstora.\nZa one koji pate od polena je preporuka da se uoči svake sezone kada alergen na koga su osetljivi pojavi u vazduhu ( na primer ambrozija) obavezno zamene stari filter novim.


Ministar ne bi da prejuducira, ali rekao da li je bilo manipulacija na konkursu - Infobrif\nMinistar ne bi da prejuducira, ali rekao da li je bilo manipulacija na konkursu\nObjavljeno 2.08.2018. u 20:00\nRadna grupa Ministarstva kulture i informisanja formirana da proveri navode iz pisma medijskih udruženja o potencijalnim nedostacima i propustima pri dodeli sredstava na konkursu za sufinansiranje medijskih sadržaja sutra će saopštiti zaključak, najavio je danas resorni ministar Vladan Vukosavljević i dodao da je kolegijum o rezultatima konkursa razgovarao i pre formiranja te grupe i da nije zapazio nikakva ogrešenja o zakon.\n„Ne bih da prejudiciram odgovor. Već smo na kolegijumima Ministarstva i Sektora za informisanje i pre formiranja radne grupe, razgovarali o rezulatima konkursa i nismo zapazili nikakva ogrešenja o zakon ni bilo kakve manipulacije, kako su malo nekoretno naveli u medijima“, rekao je Vukosavljević za agenciju Beta.\nMinistar je dodao da odgovorno tvrdi da na konkursu nije bilo zloupotrebe i naglašene subjektivnosti kao i da će u suprotnom – ako se ispostavi da je bilo zloupotreba i da se zakon nije primenjivao, primeniti mere u nadležnosti Ministarstva.\n„Sve je u skladu sa pravilima konkursa i u skladu sa logikom okolnosti“, ocenio je ministar i dodao da u prilog toj tvrdnji „nešto“ govori i činjenica da se na rezultate konkursa nije žalio niko od učesnika\nUdruženje novinara Srbije (UNS), Nezavisno udruženje novinara Srbije (NUNS), Nezavisno društvo novinara Vojvodine (NDNV), Asocijacija nezavisnih elektronskih medija (ANEM) i Lokal pres (LP) uputili su protestno pismo Ministarstvu tražeći da se ispitaju sumnje da su, služeći se malverzacijama, kompanije „Essentis“ i G.F.C. d.o.o. dobile ukupno 8,6 miliona dinara državnog novca na medijskom konkursu.\nMinistar je ocenio da su neki navodi iz pisma udruženja faktički tačni, ali su dati bez dodatnog objašnjenja da se u prijavi navodi i broj ljudi koji će raditi na projektu što nužno ne znači da su oni stalno zaposleni.\nVukosavljević je naveo da je, imajući u vidu jako osetljivu situaciju u medijskom prostoru, kao i veliku potrebu svih medijskih subjekata za sredstvima, uočena potreba da se pribegne dodatnim normama konkursnih procedura.\n„U tom cilju pozvaćemo predstavnike najvećih medijskih udruženja da daju predloge koji će dovesti do detaljnih administrativnih, strukturalnih i finansijskih provera“, rekao je ministar.\nPrema njegovim rečima, velika osetljivost učesnika konkursa prisutna je kada se odlučuje o novcu, a pogotovo kada je budžet skorman.\n„Ako se odlučuje o nečemu, od Nobelove nagrade do konkursa u Babušnici postojaće oni koji će reći da je došlo do propusta u primeni logike, da je metodologija pogrešna, da ima subjektivnosti, da ima uticaja koji nisu vezani za predmet odlučivanja“, rekao je Vukosavljević i dodao da tim navodima ne relativizuje stvari.\nBitno nam je da su primenjene procedure, pravila i pravilnik konkursa i da tu nije došlo do ogrešenja o zakon, rekao je Vukosavljević.\nKomentarišući navode iz pisma medijskih udruženja da je G.F.C prijavila tudje reference medjunarodnih nagrade kao svoje, Vukosavljević je naveo da je tu reč o sporu dve strane koji nema veze sa komisijom ministarstva.\n„To je sad suptilna stvar autorskih prava, jedna osoba koja se pojavljuje u projektu X navedena je kao sukorisnik nagrada koje je dobio neki film, i sad postoji zona tumačenja – reč je o snimatelju koji je učestvao u stvaranju nagradjenog filma. Sada se postavlja pitanje da li se kao dobitnici nagrade mogu smatrati svi učesnici koji su radili na filmu ili ne“, rekao je.\nAko reditelj smatra, kako je dodao, da to nije u redu, ne može da poziva Ministarstvo kulture i komisiju da se izjašnjavaju o tome, već pravdu treba da potraži pred pravosudnim organom.\n„Ne možemo da budemo i sud i da se bavimo autorskim pravima, reč je o graničnim situacijama i zato ćemo pozvati sve subjekte da predlože svoja rešenje za buduće konkurse. Videćemo gde će nas to dovesti. Dovešće nas do većeg broja normi i detalja, ali verujem da će i tada biti još nezadovoljnih“, rekao je ministar.\nPartizanov “spori ritam“, dovoljno za prolaz dalje!\nKotor se našao ispred Santorinija i Rodosa


Lana Mihajlović - фебруар 24, 2018\nLana Mihajlović - јануар 17, 2018 0\nLana Mihajlović - април 15, 2018 0\nORTHODOX - март 6, 2018 0\nLana Mihajlović - октобар 1, 2018 0\nAmboseli Nacionalni rezervat, nekada poznat kao Nacionalni park Amboseli, pod kontrolom je okružnog veća Olkejado, više nego pod kenijskom Službom za divlje životinje, od septembra 2005. godine. Ta promena znači da prihodi koje park donosi sada potpomaže lokalne zajednice...\nORTHODOX - април 19, 2018 1\nLana Mihajlović - август 7, 2018 0\nLana Mihajlović - јануар 18, 2018 1\nLana Mihajlović - јул 27, 2018 3\nDjemila je naziv za planinsko selo smešteno u blizini severne obale Alžira. U Djemili se nalaze jedni od najbolje sačuvanih ostataka Berbersko-Rimskog graditeljstva u severnoj Africi. Važno je istaknuti da je od 1982. godine Djemila postala spomenikom UNESCO-ve svetske kulturne...\nLana Mihajlović - јул 18, 2018 0\nCrkve i manastiri na Zlatiboru otkrivaju štošta zanimljivog o načinu života, običajima i arhitekturi prošlih vremena. Zlatiborski kraj je bogat velikim brojem kulturno-istorijskih spomenika, među kojima posebno mesto zauzimaju ovdašnje crkve i manastiri. Raštrkani širom zlatiborske visoravni ovi svojevrsni planinski...\nLana Mihajlović - август 17, 2018 1\nCrkve u Lalibeli - U udaljenom gradu Lalibela, u planinama u srcu Etiopije, nekih 645 kilometara od Adis Abebe, nalazi se 11 srednjevekovnih monolitnih crkava. Jedanaest srednjovekovnih, monolitskih crkava - "Novi Jerusalim" - najveća su atrakcija u Etijopiji i...


VojvodinaCafe - Dino park u Novom Sadu od 1. septembra\nVest objavljena: 18.06.2015 09:13\nFirma "Lagrota internacional" iz Beograda jedini je ponuđač za nabavku replika dinosaurusa i podizanje "Dino parka" u parku kod Železničke stanice. U saopštenju Gradskog zelenila se navodi da je tročlana komisija jednoglasno konstatovala da dokumentacija u potpunosti zadovoljava uslove propisane tenderom, a mišljenje komisije će razmotriti i Nadzorni odbor preduzeća, prenosi novosadski portal 021.\n- Ukoliko se sa izveštajem komisije slože članovi nadzornog odbora, petogodišnji ugovor između Zelenila, kao nosioca posla i firme "Lagrota internacional", biće potpisan u roku od 7 dana od prijema obaveštenja o rezultatima tendera. Ugovorne obaveze koje se tiču samog postavljanja parka obe strane moraju da ispune u roku od 45 dana. Očekujemo da "Dino park" bude otvoren uoči početka nove školske godine, dakle, do 1. septembra - kažu u Zelenilu.\nOvo preduzeće je i ranije važilo kao mogući učesnik u poslu oko izrade Dino parka, jer ga je spominjao i direktor preduzeća Aleksandar Bogdanović još pre nekoliko meseci.\nPrema ranijim najavama iz Zelenila, park dinosaurusa zauzeo bi 2/3 postojećeg parka i bio bi ograđen. Obaveza "Gradskog zelenila" biće da postavi toalet prilagođen mališanima, kao i osobama sa posebnim potrebama, parterno uredi šetne staze i obezbedi napajanje vodom i strujom. Obaveza ponuđača biće da se stara o replikama dinosaurusa (najmanje 15 pokretnih i 5 statičnih), održavanju toaleta, noćnom obezbeđenju parka itd. "Dino park" bi trebalo da ima tiranosaurusa od 13 metara koji pomera glavu i rep, protoceratopsa koji iz trbuha izbacuje 500 jaja i mehaničku zmiju koja će pomerati glavu u dve ose, kao i prednji deo, mahati repom, te ispuštati vodu iz usta.\nIz Zelenila nisu saopštili kolika je vrednost ponude beogradske firme, a ranije je procenjeno da će ponuđač uložiti između 200.000 i 400.000 evra za postavljanje parka dinosaurusa. Zelenilo je predvidelo da ulaznica bude 200 dinara i uprava preduzeća će taj predlog uskoro proslediti Gradskom veću.\nPrethodnih dana opozicione stranke, kao i Mesna zajednica "Omladinski pokret" izrazili sumnju u ceo postupak izrade "Dino parka" i uputili predlog da ulaz bude besplatan. Iz Zelenila su naveli da je to nemoguće, jer je plan da preduzeće, odnosno Novi Sad, zarađuju na ovoj turističkoj atrakciji.\nSavet je naveo da se ne protivi realizaciji ideje o izgradnji parka s replikama dinosaurusa, ali koncept čitavog projekta, onako kako ga je Savetu predstavio direktor, za njih nije prihvatljiv, jer je, po nepodeljenom mišljenju, štetan po opšti interes i sasvim suprotan potrebama građana koji žive u ovom kvartu, ali i u drugim delovima Novom Sada.\n- Na ovaj način, građanima bi praktično bile otete dve trećine Železničkog parka, penzioneri i roditelji s malom decom bi ostali bez prostora sa zelenilom u kojem svakodnevno mogu da borave, a vlasnici pasa više ne bi imali gde da izvode i istrčavaju svoje ljubimce. Budući da naš grad ima premalo zelenih površina, smatramo potpuno neumesnim da se za račun jednog privatnog preduzeća i gradske uprave građanima Novog Sada oduzima jedan od samo četiri postojeća parka u gradu - navodi Savet i dodaje da se ideja o Dino parku mora realizovati na drugačiji način, uz puno uvažavanje interesa i potreba građana i da ulaz treba da bude besplatan za sve posetioce.


Američki general: Beograd će nastaviti s projektom ‘velika Srbija’ | Svijet Vijesti | Al Jazeera\nAmerički general: Beograd će nastaviti s projektom ‘velika Srbija’\nNekadašnji vrhovni komandant NATO-a Philip Breedlove kaže da će se Moskva nastaviti žestoko protiviti napretku Bosne i Hercegovine prema Evropskoj uniji.\nAmerički general u prošlosti je često sarađivao s američkim predsjednikom Joeom Bidenom (EPA)\nOvu godinu obilježit će intenziviranje sukoba između Zapada i Rusije za budućnost Jugoistoka Evrope, ali nova američka vlada vratila je fokus SAD-a na to područje nakon više od desedtljea povlačenja, izjavio je nekadašnji vrhovni komandant snaga NATO-a, general Philip Breedlove.\n“Ovo će biti godina rastućih sukoba između Zapada i Rusije za budućnost Zapadnog Balkana”, rekao je general američke avijacije u penziji, javljajući se sa Floride za virtuelni okrugli sto za hrvatske novinare, prenosi Hina.\nKazao je kako je ruski ministar vanjskih poslova Sergej Lavrov krajem prošle godine na svom “političkom hodočašću” ciljao na dvije države koje “Moskvi omogućuju da provodi svoju regionalnu politiku ‘razjedini pa vladaj'” – Bosnu i Hercegovinu i Srbiju.\nMoskva će se nastaviti žestoko protiviti napretku Bosne i Hercegovine prema Evropskoj uniji, a Srbija će provoditi svoj takozvani projekt velike Srbije po pitanju Kosova, Crne Gore i Bosne i Hercegovine, predviđa Breedlove, stručnjak za evropsku sigurnost.\nTaj američki general, koji novog američkog ministra odbrane Lloyda Austina zove “dobrim prijateljem”, a u prošlosti je često sarađivao s američkim predsjednikom Joeom Bidenom dok je on bio senator, pa potpredsjednik, tvrdi da je “dobra vijest” što se nova američka vlada jasno postavila prema NATO-u i Jugoistoku Evrope.\n“Novi predsjednik će vratiti Ameriku u Evropu kako bi tamo ponovno bila dio vodstva”, nakon 12 godina američkog “povlačenja” sa Starog kontinenta, naglasio je.\nBreedlove ističe da “odbija biti političar”, jer u Washingtonu ima povjerenje obje političke strane, “pa ne želi otuđiti polovinu publike”, ali rekao je da su ljudi koje je imenovala Bidenova vlada snažno predani NATO savezu te upoznati s evropskim i zapadnobalkanskim geopolitičkim kontekstom.\nKomentirajući ubrzano vojno jačanje Srbije, Breedlove je kazao kako NATO u svom djelovanju mora biti otvoreniji oko događaja na Balkanu.\n“Dio shvatanja problema je priznanje da on postoji i njegovo kategoriziranje. Mislim da bi bilo od velike pomoći kad bi vodstvo NATO-a bilo direktnije oko tih zabrinutosti” te na to odgovorilo diplomatskim i političkim radom u regiji.\nGovoreći o ideji stvaranja zajedničke evropske vojske, koja je dobila na važnosti nakon što je prethodni američki predsjednik Donald Trump zauzeo “hladniji” stav prema NATO savezu i partnerstvu s Evropom, Breedlove je istaknuo da je sve što države Evropske unije čine za svoju vojsku dobro i za NATO, jer je većina njih dio oba saveza.\n“Ono što nije dobro je kad neka država investira u kapacitete koje NATO već posjeduje”, rekao je.\nDodao je kako neprijatelji Sjevernoatlantskog saveza snažno pokušavaju utjecati na javno mnijenje Zapada, da NATO još nije pronašao odgovor na borbu informacijama u toj “sivoj zoni”, ali da je to sve češća tema unutar Saveza.


Želeći da postane važno sredstvo u procesu donošenja omladinske politike i dragocen izvor znanja o stvarnim potrebama mladih, Omladinski odbor Kipra odlučio je da obavi panikiparsko istraživanje barometara mladih, koje će se sprovoditi dva puta godišnje. Cilj Omladinskog barometra je da prikaže situaciju mladih na Kipru i istraži njihova mišljenja i stavove o različitim pitanjima kao što su obrazovanje, zapošljavanje, zdravstvo i aktivno učešće u javnosti.\nTokom perioda novembar-decembar 2020. godine, sproveden je drugi Omladinski barometar kako bi se ispitala trenutna situacija mladih, efekti pandemije, očekivanja mladih za budućnost i njihova percepcija politike i učešća javnosti, s obzirom na predstojeće parlamentarne izbore. Studija je obuhvatila 1000 mladića i devojaka starosti 14-35 godina, koji su izabrani metodom slučajnog uzorka.\nPrema nalazima istraživanja, čini se da je većina (64%) mladih danas zadovoljna svojim životnim stilom. To, međutim, označava značajan pad u poređenju sa odgovarajućom cifrom (85%) Prvog omladinskog barometra izvedenog početkom 2020. godine.\nIzgledi za posao (76%), pronalazak posla (68%), budućnost zemlje (65%) i pandemija (53%) danas za mlade predstavljaju probleme koje je neophodno odmah rešavati.\nIzgleda da su pandemija i s tim povezane restriktivne mere imale značajan uticaj na svakodnevni život velike većine mladih (86%), a najveći uticaj zabeležen je u aspektu „zabave“ (8.21 / 10), a zatim „mentalno stanje“ (6,99 / 10) i „obrazovni“ aspekt (6,02 / 10).\nZbog efekata pandemije, najveća zabrinutost mladih odnosi se na mogućnost nove ekonomske krize (73%), porast nezaposlenosti među mladima (66%) i perspektivu zacementiranja novog načina života, ukorenjenog u restriktivnim mere (59%).\nUčešće kiparske omladine u organizovanim društvenim grupama i dalje je nisko, jer većina njih navodi da nisu povezani sa političkom strankom (89%), studentskom grupom (90%), kulturnom grupom (87%), udruženjem za zaštitu životne sredine ( 91%) ili omladinskim centrom (91%). Najveće stope učešća utvrđene su u volontiranju (29%) i sportskim timovima (31%).\nVećina mladih takođe beleži pad interesa za politiku, sa procentom od 65% koji se izjašnjava malo ili nimalo.\nŠto se tiče ostvarivanja njihovog biračkog prava na izbornim takmičenjima, mladi učesnici izgledaju podeljeno, sa 54% koji su izjavili da su navikli da glasaju, a 46% je odgovorilo negativno.\n85% mladih kaže da se slaže ili donekle slaže sa izjavom da „političari brinu samo o svojoj poziciji“. Većina (77%) se takođe ne slaže sa izjavom da „političari stvaraju viziju za bolje društvo“. Ipak, većina mladih (60%) se ne slaže sa izjavom da su „svi političari isti“.\nVelika većina mladih (86%) kaže da su donekle ili nimalo zadovoljni poverenjem koje je rukovodstvo stranke ukazalo mladima da zauzmu ključne funkcije u partijskoj strukturi. Istovremeno, 85% ispitanika kaže da je donekle ili uopšte nije zadovoljno u kojoj meri stranke biraju mlade ljude za svoje glasačke listiće.\nNjihova dužnost da glasaju kao aktivni građani (57%) i činjenica da je njihov glas važan (48%) glavni su motivi mladih da se pojave na biralištima. Suprotno tome, oni koji se uzdržavaju od glasanja kao najvažniji razlog navode nepoverenje u politiku i političare (58%), a zatim nezainteresovanost za politiku (42%).\nNa pitanje o njihovom izvoru uticaja u vezi s kim će glasati, 33% mladih kaže da na njih ne utiče, 27% spominje porodicu, dok stav stranke sledi sa 19%.\nIdeologija stranke (57%), njeni stavovi o kiparskom pitanju (55%) i ekonomija (52%) čine tri osnovna kriterijuma koji oblikuju odluku mladih glasača o političkim strankama. Kada je reč o izboru među kandidatima, mladi glasači posebno ističu nove ideje koje su izrazili u raznim pitanjima (69%), praćene do danas obavljenim radom (67%) i njihovim nivoom poštenja (66%).\nŠto se tiče faktora koji bi povećali pojavljivanje na biralištima među mladim glasačima, veće interesovanje političara za omladinu (46%), uverenje da će glasanje dovesti do promena (43%), pravedniji pristup (38 %) ili mladi kandidat (34%) čine najčešće spominjane odgovore.\nZanimljivo je da je među mladima koji su rekli da nisu navikli da glasaju 19% odgovorilo da bi sigurno glasalo, a 24% verovatno bi glasalo da im je data prilika da glasaju putem interneta. Pored toga, 23% istog procenta mladih kaže da bi definitivno glasalo da je dozvoljeno horizontalno glasanje.\nŠto se tiče namera glasanja za parlamentarne izbore 2021. godine, 31% je izjavilo „definitivno da“, 20% „verovatno da“, 12% „verovatno ne“, 11% „definitivno ne“ i 26% „još nisam odlučio“.\nNajčešće pominjani ciljevi mladih za narednih pet godina su profesionalni prestiž (79%), finansijska nezavisnost (68%), ostvarenje njihovih snova (69%) i sticanje imovine (63%).\nKonačno, 61% mladih kaže da je optimistično vezano za budućnost sopstvene generacije, dok za budućnost budućih generacija stopa optimizma pada na 33%.\nIstraživanje je sproveo IMR-Univerzitet u Nikoziji u ime Omladinskog odbora Kipra. Kompletan izveštaj objavljen je na veb stranici Omladinskog odbora Kipra na grčkom jeziku. / ibna


Lampard dao zeleno svetlo za Albanca, Junajted kvari posao? - Sportske.net\nDefanzivac privukao pažnju odličnim igrama u Seriji A.\nSlobodni igrači će biti primamljiviji nego ikada, oko ovih 11 će se klubovi otimati!Lamps ne odustaje, "Najskuplji si, napusti klub..."PL sigurna igraće se, evo kada će biti "bezbedno"! Pobuna igrača, "pobićete nas"!PL sigurna igraće se, evo kada će biti "bezbedno"! Pobuna igrača, "pobićete nas"!Dobronamerni savet za supertalentovanog fudbalera: "Odbij Junajted, pridruži se Bajernu"!\nRazume se da je primarni plan Čelsija odlazak Kepe iz kluba.\nSkupo plaćeni Španac nije uspeo da opravda uloženu sumu, sada predstoji težak zadatak gde čelnici kluba sa "Bridža" moraju naći kupca za golmana koji i ne poštuje autoritet.\nLampard takođe želi da osveži defanzivu, navodno je Albanac Maraš Kumbula jedna od meta.\nDvadestogodišnji štoper je dete Helas Verone, ove sezone je odigrao 19 utakmica u Seriji A sa jednim postignutim golom. Dodaje se da je Kumbula meta još i Mančester Junajteda koji se navodno već raspitivao za cenu.\nDobili su odgovor da bi suma od 23 miliona funti mogla da završi transfer, videćemo koji će premijerligaš prvi uplatiti istu.


,,Večiti derbi'': Ko je skuplji, Zvezda ili Partizan? - Sportska centrala\n,,Večiti derbi“: Ko je skuplji, Zvezda ili Partizan?\n9 apr 2020. 21:28\nVečite teme, među večitim rivalima. Ko je bolji, ko ima jači tim, ko je skuplji?\nVama na diskusiju bismo ostavili prva dva pitanja, ali zato bez ikakvih problema možemo da otklonimo treću dilemu i kažemo vam ko zapravo ima skuplju grupu fudbalera u ovom trenutku, Crvena zvezda ili Partizan?\nPočećemo od aktuelnog šampiona Srbije i dvostrukog uzastopnog učešća u grupnoj fazi Lige šampiona – Crvene zvezde.\nIgranje u Evropi im je dalo mogućnost da dovode skuplje igrače nego li lane, a isto tako je i njihovim fudbalerima rasla cena na tržištu. Tako je najskuplji član crveno-belih u ovom trenutku, prema specijalizovanom sajtu ,,Transfermarkt“ Milan Pavkov, koji vredi tri i po miliona evropskih novčanica, dok je odmah iza njega Miloš Degenek, sa 300.000 evra manje na svojoj ,,etiketi“.\nNovopridošli član ekipe Seku Sanogo je procenjen na 3.200.000 evra, a za 200.000 jeftini je Ričmond Boaći. Među najskupljim fudbalerima su još Milan Borjan, Milan Rodić i Mateo Garsija. Sva trojica vrede 2.800.000 evra.\nNaravno, to su samo projektovane cene i teško je verovati da bi se Crvena zvezda, primera radi, odrekla Željka Gavrića za 350.000 evra ili Veljka Nikolića za 300.000.\nUkupna vrednost ekipe, prema ,,Transfermarktu“ jeste nešto veća od 45.000.000 evra.\nPrelazimo sada na drugu stranu Topčiderskog brda, te analiziramo ekipu Partizana, koja je u poslednje tri sezone, dva puta igrala u grupnoj fazi Lige Evrope.\nDolazak novih mladih fudbalera iz svoje akademije poput Strahinje Pavlovića, Filipa Stevanovića i Lazara Popovića, nesumnjivo će poboljšati klupski budžet ili već jeste.\nUpravo je Pavlović i najvredniji član crno-belog tabora i njegova vrednost procenjena je na 7.200.000 evra i ubedljivo drži prvo mesto u svojoj, ali i u protivničkoj ekipi.\nNakon njega sledi Filip Stevanović sa 3.600.000 evra, a potom i povratnik Lazar Marković, koji je želi da oživi karijeru i prema projekciji vredi 400.000 manje od mlađanog Stevanovića.\nNa dresu Bibrasa Natha umetnuto je 2.400.000 evropskih novčanica, dok iza njega sledi Umar Sadik sa 2.000.000. Naravno, Partizan bi za svoje fudbalere, baš kao i Zvezda, mogao da potražuje više i hoće, nesumnjivo.\nVrednost igrača prvog tima procenjena je na nešto manje od 35.000.000 evra.\nZaključak je da je ovaj ,,dvoboj“ pripao Crvenoj zvezdi, a za narednu diskusiju nam ostaje da vidimo ko će bolje prodati, oprostite, poslovati, kada za to dođe vreme.\nAleksandar 10 apr 2020. 09:23 At\nZvezda je vise ulozila ali ima puno promašaja sto se tice stranaca, dok partizan godinama pravi jako kvalitetne mlade igracke koji su skupi na trzistu. Prednost dajem partizanu


Predlog o ublažavanju ograničenja duga podelio nemačku vladu\nTanjug 27. februara 2020. 10:36\nBERLIN – Konzervativci nemačke kancelarke Angele Merkel saopštili su danas da neće podržati predlog ministra finansija Olafa Šolca da se ublaže stroga pravila o ograničavanju duga i pomogne zaduženim opštinama da povećaju javnu potrošnju na lokalnu infrastrukturu.\n„Ustav nije prodavnica suvenira“, rekao je Rehberg i dodao da očekuje da će njegova parlamentarna grupa blokirati bilo kakav predlog za privremenu suspenziju ograničavanja duga radi finansiranja lokalne infrastrukture, odnosno puteva i škola.\nNemačkim zakonom o budžetu propisan je limit prema kojem federalni deficit u bilo kojoj godini može da iznosi najviše 0,35 odsto bruto domaćeg proizvoda.\tVlada u Berlinu ostvaruje bolje rezultate od zacrtanog cilja pridržavajući se svoje budžetske politike da nema novog zaduživanja.\nNedeljnik „Di Cajt“ objavio je juče da Šolc planira da na kratko vreme suspenduje ograničavanje duga kako bi savezna vlada mogla da preuzme deo obaveza visoko zaduženih opština, čime bi im oslobodila sredstva da povećaju troškove za dotrajalu infrastukturu.\nŠhoc se još uvek nada da će postati kandidat socijaldemokrata (SPD) za kancelara na saveznim izborima 2021. godine, uprkos tome što je prošle godine izgubio u „trci“ da postane lider stranke. Njegov predlog o ublažavanju limita na dug podržavaju opozicione stranke levog centra, uglavnom Zeleni i Levica, navodi britanska agencija.


Sombor: Kako podržati mala i srednja preduzeća - www.025.rs\nwww.025.rs / SOMBOR / DRUŠTVO / Sombor: Kako podržati mala i srednja preduzeća\nOdgovore na ova, ali i brojna druga pitanja o digitalizaciji poslovanja, više od 30 privrednika iz Sombora dobilo je juče na besplatnoj radionici “Kako podržati mala i srednja preduzeća u XXI veku”, koju Privredna komora Srbije i kompanija Vip mobile organizuju u većim gradovima širom zemlje.\n“Mala i srednja preduzeća su stub i glavni pokretač nacionalne privrede. U želji da pripadnicima ovog sektora pomognemo da nove tehnologije iskoriste kako bi sačuvali i razvili svoj posao, pokrenuli smo seriju radionica na kojima ćemo im najpre objasniti šta je digitalizacija i šta donosi njihovom biznisu. Zajedno ćemo proći svaki korak koji moraju da naprave kako bi inovirali svoje poslovanje, jer je digitalizacija postala preduslov za sve igače na lokalnom tržištu”, izjavio je Vladimir Radovanović, iz Centra za digitalnu transformaciju PKS.\nPrivrednicima u Somboru predstavljena je “Naša mreža”, kao odličan alat koji može značajno da im pomogne u digitalizaciji poslovanja. Ova aplikacija već sada okuplja više od 300 aktivnih članova, a veliki uspeh za kratko vreme postigla je, jer je nastala kao odgovor na realne potrebe vlasnika malih i srednjih biznisa.\n“Naša mreža je osmišljena kako bi kompanijama pomogla da šire posao i sklapaju nove poslovne saveze kroz funkcionalnosti poput digitalne nabavke, kao i da komuniciraju bez jezičkih barijera, na srpskom jeziku. Uz to Naša mreža svojim članovima potpuno besplatno na raspolaganje stavlja čitavu bazu osnovnih alata za svakodnevno vođenje posla, poput ugovora, prezentacija i obrazaca. Kao takva primer je benefita koje nove tehnologije donose malim i srednjim preduzećima i velika pomoć u procesu digitalizacije”, istakla je Milica Ostojić iz kompanije Vip mobile.\nTags: mala preduzeća, sombor\nOd 1. januara penzije prema “švajcarskom modelu”


Poverenica: Večernje novosti prekršile Zakon o zabrani diskriminacije\nBeta 21. oktobra 2015. 09:50\nPoverenica za zaštitu ravnopravnosti Brankica Janković saopštila je da je dnevni list Večernje novosti prekršio Zakon o zabrani diskriminacije objavljivanjem teksta pod naslovom „Užas u Smederevu: Rom obljubio devojčicu“, saopšteno je danas.\nTekst je objavljen u štampanom i elektronskom izdanju tog lista u martu 2015. godine, a pritužbu je poverenici podnela organizacija Praxis, navodeći da nacionalna pripadnost osumnjičenog ne sme biti napomenuta, osim ukoliko nije u neposrednoj vezi s vrstom i prirodom izvršenog krivičnog dela.\nTakođe je navedeno i da se tim tekstom podstiče diskriminacija, mržnja i nasilje prema pripadnicima romske nacionalnosti.\nPoverenica za zaštitu ravnopravnosti je u toku postupka zatražila mišljenje glavnog i odgovornog urednika dnevnog lista Večernje novosti, ali izjašnjenje na pritužbu nije dostavljeno.\n„Stepen odgovornosti lista Večernje novosti je još veći, jer je u pitanju list s nacionalnim tiražom, koji se distribuira na teritoriji cele države i koji svojim tekstovima utiče na formiranje mišljenja javnog mnjenja, pa je zbog toga dužan da vodi računa o objavljivanju tekstova koji svojim sadržajem promovišu predrasude i podstiču neprijateljsko i uvredljivo okruženje za određene društvene grupe“, navodi se u zaključku poverenice.\nOna je izrazila nadu da će Večernje novosti nastojati da kroz priloge koje objavljuju, razviju svest o ravnopravnosti nacionalnih manjina, posebno romske nacionalne manjine koja je veoma diskriminisana u društvu.


utorak, 19 mart 2019 11:54\n* Somborska filijala Nacionalne službe za zapošljavanje (NSZ) organizuje Sajam zapošljavanja koji će biti održan u petak, 29. marta u zgradi Sportskog centra SOKO, Venac Petra Bojovića 11 Sombor, od 11 do 13 časova\nSajmovi zapošljavanja su novi način posredovanja pri zapošljavanju, osmišljeni kao direktan kontakt između nezaposlenih određenih zanimanja i poslodavaca koji imaju potrebe za pojedinim strukama.\nPoziv je upućen svim nezaposlenim licima, da posete Sajam zapošljavanja i pogledaju ponude poslodavaca.\npetak, 25 januar 2019 19:10\nPomoćnik ministra poljoprivrede Nenad Katanić: 43. Međunarodni sajam peradarstva dokazuje još jednom da su Somborci pravi domaćini\n* Četrdeset treći Sajam peradarstva otvoren je svečano danas (petak, 25. januar) u Gradskoj hali “Mostonga” u Somboru. Ujedno, na istom mestu teče i Državni šampionat sitnih životinja Srbije\nPrimarijus dr Zoran Parčetić, presednik Skupštine Grada Sombora s ponosom je istakao da Sombor ne zna za granice što je i ovoga puta na delu dokazano\nSajam peradarstva tradicionalno organizuje Društvo odgajivača sitnih životinja „Sombor 1871“, uz podršku lokalne samouprave, Ministarstva poljoprivrede i brojnih sponzora a ovogodišnji generalni sponzor je GEBI DOO iz Čantavira.\nTu su i firme Vožd, Kompanija Dunav osiguranje-glavna fililjala Sombor i mnogi drugi...\nZa čast Sombora: Briljantno uređeni svi prostori za ovu priliku - velika sala Gradske hale "Mostonga"\n- Žellim da vam se svima najpre zahvalim – naglasio je Nenad Katanić, pomoćnik ministra poljoprivrede, šumarstva i vodoprivrede, otvarajući nakon intoniranja himne Srbije "Bože pravde", najmasovniju manifestaciju ove vrste plemenitosti u ovom delu Evrope.\n– Ovakav izuzetan odizv ne samo vas, zaljubljenika u ovo bogatstvo sitnih životanja, već i sve značajniji broj firmi i preduzetnika koji prepoznaju svrhu svog partnerstva i ulaganja dovoljno rečito govori o važnosti ovako velikog događaja. Hvala Somboru što ponovo potvrđuje epitet grada – domaćina. Svima želim puno sreće a na Dražvnom šampionatu sitnih životinja Srbije gde će biti velika konkurencija, neka pobede najbolji i sudijama uspešan rad - poručio je državni funkcioner Nenad Katanić.\nSudije nemaju uopšte jednostavan zadatak pri ocenjivanju lepote i kvaliteta zeka, koka, ptica, patkica i ostalih jedinstvenih darova prirode\nPre nego što je Katanić zvanično proglasio trodnevnu manifestaciju otvorenom, brojnim prisutnim gostima obratio se u ime domaćina, najpre primarijus dr Zoran Parčetić, predsednik Skupštine grada Sombora. – Radosni smo što smo u prilici da posle toliko godina i ovog poslednjeg vikenda u januaru, još jedne godine, okupimo ovoliko veliki broj izlagača i eksponata.\nTime smo evo demantovali pojedine zlonamerne “poruke” sa nekih društvenih mreža ili portala kako recimo, zbog nevremena ili nekih drugih "razloga", neće biti otvorene granice ka nama. Za nas granice ne postoje, pa svi mogu da podele radost sa nama što su nam došli mnogi dragi gosti iz Mađarske, Bosne i Hercegovine, Makedonije, Republike Hrvatske, Rumunije, Austrije – podvukao je Parčetić.\nU ime glavnog sponzora, glasovite firme GEBI doo, Čantavir, reči dobrodošlice i zahvalnosti uputio je Stevan Soldo\nOn se takođe zahvalio generalnom sponzoru, poznatoj firmi GEBI doo iz Čantavira, Fabrici za proizvodnju i promet stočne hrane.\nU ime ovog nadaleko uspešnog preduzeća, obratio se direktor prodaje Stevan Soldo, sa kojim ćete moći da čitate intervju, u našem subotnjem izveštavanju sa Sajma kao i da slušate u našem radijskom programu.\nSandar Đorđević, čelnik srpske Asocijacije, prilikom obraćanja\nDa priredba poprimi kompletnu formu i smisao značaja, potrudio se svojim – kako je naglasio već drugim dolaskom zaredom u Sombor, i Sandar Đorđević, predsednik Asocijacije odgajivača sitnih životinja Srbije.\nNaglasio je osim ostalog, važnost nastavka obučavanja i novih naraštaja pogotovo tradicionalno, u ovom ataru.\nIgor Gromilović je i sada imao pune ruke posla ali uspeh ostvarenim još jednom je bio jači od svakog umora\nSekretar somborske organizacije Igor Gromilović, Društva odgajivača "Sombor 1871" je izrazio sreću što ima naslednike, podsećajući se na dane kada je i on kao dečak pustio simoblično goluba mira, dok je sada u ulozi domaćina. Zato je ovu jedinstvenu priliku dobio danas sedmogodišnji Jovan Repić:\nOtvaranju manifestacije su prisustvovali i oduševljenje izrazili i čelnici i funkcioneri gradske vlasti i sportskih i drugih društvenih organizacija, osim ostalih, Antonija Nađ Kosanović, gradska većnica za sport, omladinu i decu, Vera Baljak, sekretarka Gradske Skupštine, Ilija Lalić, stručni rukovodilac Sportskog saveza Grada Sombora, kao i predstavnici mnogobrojnih organizacija nevladinog sektora kako iz Sombora, tako i susebnih gradova i opština, te zemalja u regionu.\nPosetioci imaju prvorazrednu mogućnost da na delu vide više od 3.000 eksponata, čak 500 vrsta, što zečeva, ptica, peradi, u impoznatno uređenom prostoru svih sala Gradske hale “Mostonga” a za šta su se pobrinuli zaposleni u Sportskom centru Soko uz tehničku podršku Sportskog saveza grada Sombora.\nPetlovi, koke, patke, ćurke i ostali slični lepotani i lepotice ispunili su OFO salu Gradske hale "Mostonga"\nU subotu, 26. januara, “Mostonga” za građane otvara svoja vrata od 8 ujutro do 20 časova, a poslednjeg, trećeg dana, u nedelju, 27. januara, manifestacija će trajati od 6 do 12 časova.\nMedijska pažnja I pravnja: Novi Radio Sombora\nSledi galerija fotografija:\nPredstavnici jednog od vodećih sponzora, Kompanije Dunav osiguranje - glavne filijale Sombor\nI stonoteniska sala "Mostonge", trodnevni "dom" za prelepe vrste svih peradi\nŠta reći - svaki komentar je suvišan (slike gore i ispod)\nPrave "muke" za sudije pri žiriranju dok su ocenjivali sve vrednote ovih lepotana\nNije naravno izostalo i "U tom Somboru" majstora na žici, kontrabasu, violini i harmonici...\npetak, 26 oktobar 2018 20:27\nOdlični utisci posle prvog Sajma za penzionere u Somboru\n* U organizaciji Gradskog udruženja penzionera Sombor i uz podršku grada Sombora, danas (petak, 26. oktobar) je u Somboru održan prvi Sajam za penzionere\nSajam koji je održan u Sokolskom domu Sportskog centra Soko, zvanično je otvorila gradonačelnica Sombora Dušanka Golubović koja je pozdravljajući domaćina organizatora, kao i izlagače i posetioce istakla da je izuzetno zadovoljna što prvi put u Somboru imamo i sajam koji se odnosi na penzionere, upravo iz razloga što je ovo najzanemarenija populacija u gradu, a lokalna samouprava će se potruditi da se ta situacija popravi i učini drugačijom u budućnosti.\n- Dobro je da iz tog razloga imamo informacije od vas šta su to vaše potrebe i želje i šta je to što očekujete od lokalne samouprave i kako možemo pomoći, ali svakako je i veoma značajno da imamo dobrog i kvalitetnog partnera kao što je Gradsko udruženje penzionera Sombor, koje je imalo hrabrosti i volje da se upusti u ovakav projekat organizovanja sajma - istakla je gradonačelnica i dodala da se nada da je ovo samo početak onoga što grad i lokalna samouprava mogu da učine za penzionere kako u Somboru tako i u ostalim mesnim zajednicama grada Sombora.\n- Želja lokalne samouprave je da svako ko želi da ima aktivnosti i volju da izađe iz kuće da se druži, da doprinese zajednici ima mogućnosti da to i uradi. Zato se nadam da ćemo već naredne godine zajedno sa udruženjem penzionera Sombor ponuditi jedan paket usluga koji ćete svi prepoznati i koristiti - istakla je gradonačelnica Sombora Dušanka Golubović i još jednom se zahvalila Gradskom udruženju penzionera Sombor na organizaciji I sajma za penzionere.\nManifestacija je organizovana sa ciljem da se podigne društvena svest o važnosti unapređenja zdravog i aktivnog starenja kao i da se penzionerima približe mogućnosti i načini da kvalitetnije i kreativnije koriste svoje slobodno vreme, kažu organizatori.\nPosetioci sajma su imali priliku da u jednom danu obave niz besplatnih pregleda, da se upoznaju sa brojnim medicinskim i farmakološkim preparatima, da se informišu o radu institucija namenjenih starijoj generaciji, kao i da uživaju u zabavnom delu programa koji su pripremili učenici Muzičke škole „Petar Konjović“ i članovi Udruženja penzionera Sombor.\nPoslovi informisanja odnosa sa javnošću\nsreda, 24 oktobar 2018 21:23\nPredstoji prvi Sajam za penzionere u Somboru\n* Gradsko udruženje penzionera Sombor, uz podršku grada Sombora, organizuje Prvi sajam za penzionere u petak, 26. oktobra u Sportskom centru Soko od 10 - 17 časova\nSajam je zamišljen kao prilika da pripadnici starije generacije u jednom danu obave niz besplatnih lekarskih pregleda, da se upoznaju sa ponudom izlagača, kao i da uživaju u zabavnom delu programa i osvoje poneku vrednu nagradu.\n064-130 72 54


Da li na Kopaoniku ima snega | KOPAONIK\nIma li snega na planinama u Srbiji\nBy BS 3 januara, 2014 09:16\nIz Skijališta Srbije kažu da ima – negde pravog, negde veštačkog, tako da skijaši i borderi ne moraju da brinu.\nSkijaške staze na planinama su pripremljene, prva podloga napravljena je mešavinom prirodnog i veštačkog snega, tako da na njima ima 35 centimetara utabanog snega, saopšteno je iz Skijališta Srbije.\n„Zahvaljujući tome, temperature koje nisu uobičajene za ovo doba godine, neće omesti skijaše i bordere da Novogodišnje praznike provedu onako kako su planirali.“\nU ski centru Kopaonik radi 13 žičara i 13 staza, dok je skijašima na Staroj planini na usluzi gondola i tri staze. U ski centru Tornik na Zlatiboru radi šestosedna žičara, pokretna traka za skijaše početnik, kao i tjubing staza, a pripremljene su staze Čigota, Tornik i Ribnički put.\nSkijališta su u ski centrima Kopaonik, Stara planina i Tornik, organizovali promotivne nedelje, a za sve koji odluče da provedu nedelju dana na planini, biće obezbeđen popust na ski karte od 15 odsto, dok će poslovni partneri obezbediti sniženja za usluge smeštaja, iznajmljivanja ski opreme i ski škole.\nPrva u nizu promocije je „Porodična nedelja“ koja počinje 25. januara i traja do 1. februara, a namenjena je svima koji žele da sa najbližima provedu sedam dana u nekom od ski centara.\nU tom periodu Skijališta će odobravati popust od 15 odsto na sedmodnevne porodične pakete, i to one koji će početi 25. januara, a završiti se 1. februara, odnosno koji će početi 26, a završiti se 2. februara.


TURKMENISTAN je prva strana država koja je kupila srpsko borbeno oklopno vozilo "Lazar 3" sa kupolom 30mm i sada ga je svečano prikazala na vojnoj paradi koja se održala u toj državi.\nTurkmenistan je u martu ove godine kupila borbeno vozilo srpske namenske industrije koji proizvodi domaća firma Jugoimport SDPR.\nTadašnji ambasador Srbije u Rusiji i Turkmenistanu Miroslav Lazanski je tom prilikom istakao da je to novi proboj srpske namenske industrije na azijsko tržište koje je veoma značajno kako za domaću kompaniju, tako i celu državu.\n- Velika vest za srpsku vojnu industriju i za privredu Srbije jeste da je kompanija "Jugoimport SDPR", koja je inače integrator vojne industrije Srbije, prodala borbena vozila pešadije 'Lazar 3' Turkmenistanu. To je odlična vest ne samo za kompaniju "Jugoimport SDPR" nego i za njene kooperante, zato što je to prvi put da borbeno vozilo pešadije "Lazar 3" prodajemo jednoj zemlji u Aziji - rekao je tada Lazanski.\nOklopni transporter "Lazar 3" sa kupolom 30 mm verzija je domaćeg borbenog vozila osmotočkaša koji se nalazi u naoružanju Vojske Srbije i Žandarmerije i opremljen je ruskim naoružanjem. Reč je o kupoli na kojoj se nalaze top, mitraljez i automatski bacač granata.\nBorbeno vozilo "Lazar 3" ima jednosedu kupolu MB2-02, opremljenu topom kalibra 30 milimetara, mitraljezom kalibra 7,62 milimetra, automatskim bacačem granata kalibra 30 milimetara i bacačima dimnih kutija. Borbeni komplet topa je 300 (ili u drugoj verziji 500) granata, mitraljeza 2.000 metaka, a bacača 200 granata.\nKupola borbenog oklopnog vozila "Lazara 3" opremljena je optoelektronskom nišanskom spravom, laserskim daljinomerom i sistemom za upravljanje vatrom.\nTurkmenistan Lazar 3 Miroslav Lazanski vojna industrija Jugoimport SDPR


HP LaserJet Enterprise MFP M631dn J8J63A all-in-one štampač cena, cene Srbija, prodaja Beograd Novi Sad Niš\nHP LaserJet Enterprise MFP M631dn J8J63A all-in-one štampač cene\ncena 174.600,00 din | prodavnica (1)\nTrenutno nemamo slike za HP LaserJet Enterprise MFP M631dn J8J63A\nEPonuda nije internet prodavnica već Vam omogućava da brzo i lako nađete HP LaserJet Enterprise MFP M631dn J8J63A all-in-one štampač po najjeftinijoj ceni. Naš cilj je da kupci budu što bolje informisani o ponudi HP all-in-one štampač LaserJet Enterprise MFP M631dn J8J63A na tržištu Srbije. Vrlo lako nalazite željeni proizvod za kategoriju Štampači cene, ne morate da lutate od sajta do sajta za HP Štampači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za HP LaserJet Enterprise MFP M631dn J8J63A all-in-one štampač sa PRODAVCEM. EPonuda ne može da garantuje potpunu tačnost specifikacije i slika za HP LaserJet Enterprise MFP M631dn J8J63A all-in-one štampač. Pre kupovine, podatke za HP all-in-one štampač LaserJet Enterprise MFP M631dn J8J63A proverite na sajtu PROIZVOĐAČA.